Loše institucije obesmišljavaju svaki rast BDP-a – Zrenjanin\nLoše institucije obesmišljavaju svaki rast BDP-a\nDržava koja pretenduje da postane članica Evropske unije (EU) pre pristupanja mora uskladiti svoja pravila sa pravilima koja važe u Uniji. Međutim, čini se da se previše uzdamo u to da će nam proces priključivanja EU pomoći da uredimo „sopstveno dvorište”. Zapravo, niko to ne može da uradi umesto nas samih. Postojanje aranžmana sa MMF-om i proces pristupanja EU, kao spoljni podsticaji i kontrola, pomažu na planu postizanja i održavanja makroekonomske stabilnosti (koliko smemo da se zadužimo, kolike će biti plate u javnom sektoru itd), ali ne doprinose mnogo kada su u pitanju pravosuđe, kvalitet i efikanost državne administracije, smanjivanje korupcije, sloboda medija, vladavina prava…\nZašto su institucije i institucionalna stabilnost važni? Zato što nikakav privredni rast nije i ne može biti održiv ukoliko se ne odvija u uređenom i predvidivom okviru u kojem se poštuju pravila. Iskustva drugih država (iz Latinske Amerike, južne Evrope) koje tradicionalno imaju „slabe” institucije upravo svedoče o tome da se u relativno kratkim vremenskim intervalima smenjuju epizode rasta i recesija, makroekonomske stabilnosti i nestabilnosti, uz stalno prisustvo svojevrsnih tenzija i reformi. Ove zemlje stalno „jure” za razvijenima, ali nikako ne mogu da smanje svoj zaostatak. Kvalitetne i dobre institucije pozitivno utiču na izvesnost i stabilnost, a to je osnov svakog (ekonomskog) rasta i napretka.\nVažno pitanje je i kako poimamo institucije – da li kao postojanje pravila ili kao njihovu primenu. Formalno postojanje određenog pravila („na papiru”) u jednom društvu ne pruža informaciju o tome u kojoj meri se ono i primenjuje. Formalno usvajanje pravila praćeno iznalaženjem načina za njihovo nepoštovanje samo doprinosi institucionalnom haosu. Obesmišljavanje institucija je gore nego nepostojanje institucija, jer ima dalekosežnije negativne posledice.\nNaša zemlja se prema kvalitetu institucija na relevantnim rang listama (npr. Svetske banke, Svetskog ekonomskog foruma) nalazi na začelju u evropskim okvirima. Ovo je dovoljno snažan i jasan signal nosiocima vlasti da bi upravo u fokus ekonomske politike u narednom periodu trebalo postaviti institucionalne reforme, odnosno izgradnju kvalitetnih institucija. Međutim, da bi se to i desilo potrebno je da se ispune najmanje dva uslova – oni koji vladaju bi morali da se odreknu institucionalne neuređenosti koja im upravo i daje dodatnu snagu/moć, a građani i preduzeća bi trebalo da prestanu sa pokušajima da se uklope u loše institucije („traganje za rentom”) i da počnu da zahtevaju ukidanje starih obrazaca ponašanja, te izgradnju novih i boljih. Bez ovoga nijedna stopa rasta BDP-a nije i neće biti dovoljno visoka.\n← KRAJEM PROŠLE NEDELJE ODRŽAN DRUGI „ZRBIZNET” – PREDSTAVILO SE 150 IZLAGAČA\nDIJALOG PREDSTAVNIKA KOMUNALNE POLICIJE I GRAĐANA BAGLJAŠA →


Zašto Lola Đukić nije režirao "Zonu sumraka" - Izazov\nZašto Lola Đukić nije režirao „Zonu sumraka“\nRadio-televizija Srbije 30. juna 2019. 14:52\nPosle "Beži", usledio je film "Mi", kao producent priprema novo tumačenje filma "Kendimen" – inače čuvenog po crnom negativcu kog je igrao Toni Tod i zahvaljujući tome postao ikona horora, na HBOu je započeo rad na ekranizaciji romana Meta Rafa "Lovecraft Country", na Amazonu seriju "Lov" o poteri grupe anrifašista i istraživača Holokausta za nacistima sakrivenim u Americi a Si-Bi-es mu je poverio krunski dragulj – priliku da za 21. vek obnovi seriju "Zona sumraka".\nNudi srpski odgovor na konvencionalno ponašanje iz vesterna, recimo Srbin odbija da učestvuje u dvoboju jer je to "nečovečno", a superiornost naših sunarodnika u rešavanju situacija mahom proističe iz onih osobina koje krase Srbina u srpskim vicevima – dakle promućurnost, domišljatost, vešta manipulacija istorijskim motivima i osećajem veličine.\nČetiri godine kasnije, Đukić međutim uspeva da snimi ortodoksniji žanrovski film bez upliva humora, a to je ratna priča strave "Balada o svirepom…" u kome tematizuje užas rata i osvetu jednog ojađenog oca nad lokalnim ratnim gospodarima.\nZaplet se ticao trojice rukovodilaca koji pokušavaju da zabašure svoje petljanje u firmi i za potrebe toga koriste novi pronalazak svojih tehnologa – mast koja čini bića i predmete nevidljivim. Ako imamo u vidu sam zaplet, možda bi "Nevidljivi drug" bio prikladniji naslov.\nU satiričnom delu, Đukić nudi tvrdu, necenzurisanu, razobručenu verziju svojih najuspelijih humorističkih karaktera – i u tom delu sve ovo ponajviše deluje na hendikepirani filmski scenario, na tekst koji je postao proza jer je realizacija bila nemoguća.\nDoduše, kako se na samoupravljanje danas gleda sa nostalgijom, mnogima može zasmetati zajedljiv Đukićev prilaz temi, ali mu se ne može osporiti jedan bitan kvalitet – čini se da u tom toksičnom stavu nema nekog određenog interesa, ne deluje da pisac za bilo koga radi ili da je rob neke ideološke alternative.


Шарчевић: Иновациони центар Електротехничког факултета спој квалитетног образовања и науке, технолошког развоја и иновација | Министарство просвете, науке и технолошког развоја\nŠarčević: Inovacioni centar Elektrotehničkog fakulteta spoj kvalitetnog obrazovanja i nauke, tehnološkog razvoja i inovacija\njul 12, 2018 | Vesti\nPremijerka Republike Srbije Ana Brnabić i ministar prosvete, nauke i tehnološkog razvoja Mladen Šarčević posetili su danas Inovacioni centar Elektrotehničkog fakulteta u Beogradu koji je osnovan 2006. godine kao spin of kompanija fakulteta sa ciljem razvoja inovacija iz oblasti elektrotehnike i računarstva, i povezivanje nauke i privrede.\nPremijerka je rekla da je Srbiji potrebna nova paradigma rasta, kao i nova ekonomija i društvo koja se zasniva na znanju i na inovacijama, na većem investiranju u istraživanje i razvoj i većoj povezanosti nauke i privrede.\nCentar za inovacije Elektrotehničkog fakulteta je centar koji u praksi pokazuje sve to, rekla je Brnabić i dodala da je ponosna što u Srbiji postoji centar koji sarađuje sa kompanijama poput Simensa i Mercedesa.\nŠarčević je ocenio da su „kvalitetno obrazovanje, nauka , tehnološki razvoj i inovacije“ u Inovacionom centru na jednom mestu.\nMinistar je rekao da je jedan od ciljeva ministarstva kako unaprediti nauku i naveo da će biti usvojen i novi zakon o naučno istraživačkoj delatnosti. On je rekao i da će formiranjem Fonda za nauku muke ovakvih centara nestati.\nŠarčević je ocenio da će dolazak većeg broja stranih kompanija doprineti da mladi ljudi ostanu u Srbiji.\nDekan Elektrotehničkog fakulteta Milo Tomašević ocenio je da je Inovacioni centar odličan primer kako inovativnost istraživača akademske zajednice može da omogući da se potrebe privrede i čitave ekonomije zadovolje na najbolji način.\nDirektorka Inovacionog centra Elektrotehničkog fakulteta Milica Đurić Jovičić kazala je da projekti ovog centra pomažu razvoju privrede Srbije ali doprinose i društvu da se razvija na kvalitetan način.\nPrema njenim rečima, Inovativni centar želi da doprinese „globalnom i strateškom cilju i da utiče na to da se u Srbiji zadrže kvalitetni ljudi koji će doprinositi nauci i privredi.\nŽelimo da pošaljemo poruku da inovacije mogu da se rade bilo gde i da se jako kvalitetni projekti mogu realizovati na inicijativu studenata i kroz saradnju nauke i privrede i kroz rad na edukativnim projektima…Ono što želimo da dalje uradimo je da kroz razvoj novih laboratorija omogućimo da se najsavremeniji projekti rade ovde i da se razvijaju ne samo nauka, nego i konkretni proizvodi i servisi koji će omogućiti da se Srbija i njena industrija dalje razvijaju , navela je ona.\nInovacioni centar Elektrotehničkog fakulteta u Beogradu kroz projekte omogućuje saradnju doktoranada, istraživača, profesora, iskusnih inženjera, domaće i strane privrede.Implementacijom naučnih rezultata, ICEF doprinosi razvoju novih proizvoda, rešenja, tehnologija i usluga prema potrebama tržišta. U izradi inovativnih rešenja za zahteve nauke i industrije primenjuju se napredne tehnološke metodologije.\nUsluge, aktivnosti i projekti organizovani su u okviru ICEF laboratorija: IKT i softversko inženjerstvo, eZdravstvo i biomedicinsko inženjerstvo, Automatsko upravljanje i obrada signala za Industriju 4.0, Internet stvari (IoE) i Kontinuirana edukacija. Laboratorijama i projektima rukovode univerzitetski profesori i inženjeri sa međunarodnim iskustvom.\nInovacioni centar Elektrotehničkog fakulteta u Beogradu ima 18 stalno zaposlenih inženjera, doktorskih studenata i istraživača. Pored toga, ICEF tim čini i 62 saradnika koji su angažovani na osnovu njihovih veština i ekspertize prema potrebama projekata.


Naslovna Ostali sportovi Srbija grešila, ali nakon preokreta srušila Tunis za drugu pobedu na SP!\nSrbija grešila, ali nakon preokreta srušila Tunis za drugu pobedu na SP!\nNovi selektor odbojkaša Sebije, Slobodan Kovač objavio spisak od 19 igrača za pripreme za Evropsko prvenstvo (FOTO: FIVB)\nBaš kao i u utakmici sa Kamerunom, Srbija je na startu meča sa Tunisom igrala sa velikim oscilacijama, s tim što ovoga puta nije prošla nekažnjeno. Međutim, nakon izgubljenog seta, Plava četa je upalila motore i zabeležila drugu pobedu na Svetskom prvenstvu u Italiji i Bugarskoj – 3:1 (20:25, 25:20, 25:21, 25:20).\nKako je Srbija protiv Tunisa računala sigurne bodove sudeći po kvalitetu protivnika, selektor Nikola Grbić odlučio je da pruži nešto veću ulogu rezervistima u prvom setu, pa su utakmicu počeli Milan Katić, Aleksandar Okolić i Petar Krsmanović.\nKao što je naglasio i posle trijumfa nad Kamerunom u drugom kolu, Grbić je želeo da nastavi sa uigravanjem pojedinih igrača sa klupe kako bi kompletna ekipa bila spremnija za ono što je očekuje u drugoj fazi turnira.\nZa razliku od duela sa Kameruncima, Srbija jednostavno nije mogla da pronađe ritam u prvom setu protiv druge najbolje afričke selekcije. Pre svega, glavni krivac za to bio je loš prijem koji nas je pratio tokom većeg dela meča, iako je bilo očigledno da je kvalitet na našoj strani.\nDražen Luburić je odigrao skoro celu utakmicu i ponovo je bio najefikasniji u srpskoj reprezentaciji sa 16 poena, uprkos tome što je i on imao nekoliko grešaka. Pratio ga je Uroš Kovačević sa dva poena manje, dok je Marko Ivović sa 11 poena bio najzaslužniji u trenucima kada je Srbija u četvrtom setu „prelamala“ utakmicu.\nAli Bongui je pravio najviše problema našim primačima, a ujedno je bio i najefikasniji igrač na meču sa čak 27 poena.\nSrbija rutinski arhivirala Kamerun, sledi identičan ispit sa Tunisom\nNema sumnje da će Grbić imati šta da kaže svojim igračima uoči nastavka Svetskog prvenstva, iako je Srbija opravdala ulogu favorita u oba susreta nakon uzbudljivog okršaja sa Sjedinjenim Američkim Državama (2:3).\nSelektor će i u narednom kolu protiv Australije (nedelja, 20:30) imati dobru priliku da nastavi sa podizanjem forme određenih igrača sa klupe, ali potom sledi najveći ispit posle SAD s obzirom da se u četvrtoj rundi sastajemo sa Rusijom (utorak, 20:30).\nPrethodni tekstPo čemu će Vajnaldum pamtiti pobedu nad Totenhemom? (VIDEO)\nSledeći tekstGeneralna proba za Marakanu: Kako je izgledala postava Napolija protiv Fiorentine?


PREDSTAVLjAMO: Zoran Ješić, kandidat Saveza sjedeće odbojke invalida RS: Priznanje za sav dosadašnji rad - Glas Srpske\nSiniša Kotaraš 16.12.2020 09:00\nBANjALUKA - Jedan od osnivača Odbojkaškog kluba invalida Banjaluka, kao i Saveza sjedeće odbojke invalida Republike Srpske Zoran Ješić kandidat je svog saveza za akciju “Glasa Srpske” Izbor deset najboljih sportista Republike Srpske.\nRođen je 16. oktobra 1973. godine u Novom Gradu, a tokom rata na ovim prostorima 1994. godine ostao je bez desne potkoljenice. Ipak nije očajavao, već je, zajedno sa grupom invalida, 1999. godine osnovao OKI Banjaluka, a dvije godine kasnije i SSOI Republike Srpske.\n- Sport je nešto što nas je najbrže i na najbolji način vratilo u normalan život i reintegrisalo u društvo kao ravnopravne članove. Nažalost, mnogi to ne shvataju i zato smo i dalje na marginama sportskih dešavanja. Ista situacija je i kada se vrši raspodjela sredstava, tj. finansiranje i saveza i sportova, što je veliki problem, jer je za osobe sa invaliditetom sport najefikasniji i najjeftiniji lijek - poručio je Ješić.\nGodina obilježena pandemijom virusa korona donijela je mnoge promjene i u takmičarskom kalendaru.\n- Nismo završili prvenstvo 2019/20, u trenutku prekida smo bili na prvom mjestu, ali na kraju nije bilo proglašenje šampiona. Ova sezona je krenula, ali smo odigrali tek dva kola. Takođe, bili smo prijavljeni za klupski evropski šampionat, ali je i on zbog cjelokupne situacije odgođen do daljeg. Otkazane su i sve reprezentativne akcije pa nismo kao selekcija Srbije nastupili na Zlatnoj ligi nacija, koja uopšte nije održana, a nismo ni kao Republika Srpska igrali na međunarodnim turnirima na kojima nastupamo već duži niz godina - pojasnio je Ješić.\nKada je naredna godina u pitanju, OKI Banjaluka ima planove za koje se nadaju da će uspjeti i da ih ostvare.\n- Planiramo da završimo prvenstvo i Kup Republike Srpske, kao i da odigramo prvenstvo i Kup Srbije, koje igramo već 12 godina. Branimo titulu prvaka Srbije, a nadamo se da možemo i do trofeja u Kupu. Vjerujem i da će biti odigrano klupsko evropsko prvenstvo, dok reprezentaciju očekuje Evropsko prvenstvo u Turskoj u oktobru 2021. godine - kaže Ješić.\nIako je bio proglašen za najboljeg sportistu sa invaliditetom u RS za 2008. godinu, Ješić ima jednu želju.\n- Volio bih da se rezultati sportista sa invaliditetom vrednuju u konkurenciji sa svim ostalim sportistima. Ne tražimo ništa posebno, samo da budemo tretirani kao ostali sportisti - poručio je Ješić.\nČlan “Kuće slavnih”\nDugogodišnji kapiten OKI Banjaluka u aprilu ove godine postao je član “Kuće slavnih” Svjetske organizacije odbojke za osobe sa invaliditetom, u sklopu obilježavanja 24. aprila, Međunarodnog dana odbojke za osobe sa invaliditetom. U čast 40 godina od pojavljivanja sjedeće odbojke na Paraolimpijskim igrama u holandskom gradu Arnemu 1980. godine prvi put u istoriji svog postojanja dodijelila je zvanično priznanje za 110 pojedinaca zaslužnih za razvoj i rezultate sjedeće odbojke u svijetu. Ješić je jedini iz Republike Srpske i Srbije kojem je pripala ova čast.


FoNet portal :: Pretraga / tagId=50970\nTag: protiv, Pogodaka: 11\nUkidanje uslova da na referendum mora izaći više od polovine građana sa biračkim pravom značilo bi njegovu totalnu nelegitimnost i otvaranje prostora za brojne zloupotrebe, ocenili su u zajedničkom saopštenju stranka Zajedno za Srbiju i Otvorena građanska platforma (OPG) "Akcija".\nProtiv obnovljive energije\nKandidatkinja za predsednicu Francuske Marin Le Pen je danas izjavila da će, ako sledeće godine bude izabrana za šefa države, ukinuti sve subvencije za obnovljivu energiju i ukloniti vetrenjače za proizviodnju struje.\nSAD sprečile pripajanje severa\nČedomir Antić je u ime Udruženja građana "Napredni klub" pozvao tužilaštvo da pokrene istragu protiv predsednika LSV Nenada Čanka zbog toga što je, kako je naveo, prethodnih dana učestvovao u kampanji kršenja ljudskih i verskih prava građana Crne Gore pravoslavne veroispovesti i srpske nacionalnosti, te izazivanju nacionalne i verske mržnje.\nKo se bije, taj se ne voli\nVeliki broj javnih ličnosti iz sfere kulture, sporta i umetnosti podržao je inicijativu "Mladi protiv nasilja nad ženama i devojčicama", koju su zajednički pokrenule UN Women Srbija i Ambasada Kraljevine Norveške u Beogradu.\nAleksić protiv Rio Tinta\nPotpredsednik Narodne stranke Miroslav Aleksić pozvao je danas građane iz cele Srbije da podignu glas protiv iskopavanja rudnika litijuma, koje u Loznici planira kompanija Rio Tinto, "uz pomoć režima predsednika Srbije Aleksandra Vučića".


Ideologija | TC linija\nDok se najčešće u konvencionalnom smislu pojam ideologije koristi kao „pogled na svet“, u savremenom političkom diskursu se ona koristi za razdvajanje linija političkih partija. Pojam „ideologije“ zauzima ključnu poziciju u istoriji marksističke misli. Pojam je prvi koristio Antoan Destit d’ Trejsi 1796., spajajući –logy/logos i –ideo i time je dobio „nauku o idejama“. Međutim, prvi put se, u Marksovom eseju „Nemačka ideologija“, pojam ideologije nalazi kao đule u marksističkom topu.\nMarks „Nemačkom ideologijom“ referiše na preterano investiranje u domenu „čiste misli“ umesto u svet konkretnih materijalnih odnosa i uslova. Marks je svoj metod suprostavio takvom stanovištu:\n„U direktnom kontrastu nemačkoj filozofiji koja se spušta sa neba na zemlju, mi se uzdižemo sa zemlje na nebo. To znači, mi ne polazimo od onoga što ljudi govore, maštaju, zamišljaju da bismo došli do ljudi od mesa i krvi. Mi polazimo od realnih, aktivnih ljudi i na osnovama njihovih realnih životnih procesa mi demonstriramo razvoj ideoloških refleksa i ehoa ovih životnih procesa.“\nIdealistička filozofija mladih hegelijanaca, grupe koju su činili Maks Stirner, Bruno Bauer, Ludvig Fojerbah između ostalih, je u svojim namerama i svrhama bila nazadna. „Život nije determinisan svešću, već svest životom (….) tamo gde spekulacija završava – u realnom životu – tamo pozitivna nauka počinje: predstavljanjem praktične aktivnosti, praktičnih procesa razvoja ljudi. Prazna priča o svesti prestaje, a realno znanje zauzima njeno mesto.“\nU ovom radu Marks cilja posebnu misao, misao posthegelijanske spekulativne filozofije. Međutim, Marksova kritika „Nemačke ideologije“ takođe sadrži kritiku ideologije uopšte kao način slepila za realno, za materijalne uslove. Sa Engelsom pojam dobija grubo govoreći ekvivalent „iskrivljene svesti“, na primer iskrivljena svest radničke klase mistifikovana idejama dominantne klase, buržoazije. Lukač 1923. objavljuje „Istorija i klasna svest“, knjiga koja je pisana bez čitanja „Nemačke ideologije“ i drugih dela mladog Marksa. U ovom tekstu koji zasniva humanističku liniju Zapadnog marksizma; prevazilaženje otuđenja je, prema toj liniji, ključna tačka bega od samootuđujuće iskrivljene svesti pozitivističkog i empirističkog pogleda na svet buržoazije. Proletarijat je klasa koja treba da izvrši ovo preokretanje, a mehanizam bi bio rad generalizovane klasne svesti nastale u teoriji i praksi. Ali i Lukač je kao Engels prepoznao da je proletarijat mistifikovan buržoaskom ideologijom. Sintezom hegelijanizma i lenjinizma, on insistira o potrebi za revolucionarnom partijom i vođstvom koje je već napravilo rez sa „ideologijom“ i koja otelovljuje svest epohe. Lukač tvrdi da je prevazilaženje ideologije značilo napuštanje pozitivizma i empirizma nauka putem dijalektičkog mišljenja društvenog totaliteta.\nPovratak humanizma i hegelijanizma mladog Marksa u Lukačevim radovima, zajedno sa kolapsom staljinizma, predstavlja esencijalan okvir za razumevanje intervencije Luja Altisera u marksitičku teoriju i za njegove argumente glede ideologije. Polemički pozicionirajući sebe u opoziciju marksističkom humanizmu, Altiser tvrdi da je Marks zasnovao nauku istorijskog materijalizma i da je stvaranje te nauke podrazumevalo epistemološki rez sa humanističkom i hegelijanskom ideologijom Marksove mladosti.\nMnoge definicije ideologije se mogu naći u Altiserovim delima, ali sve one dele mišljenje da ideologija prestaje da bude pomešana sa „iskrivljenom svešću“ i postaje kategorija koja se dopunjuje sa iskustvom življenja. Najpoznatija definicija ideologije se nalazi u eseju „Ideologija i državni ideološki aparati“, u kome ideologija biva definisana kao „predstavljanje imaginarnog odnosa individua prema njihovim realnim uslovima egzistencije“. Altiser ovde revidira svoju poziciju o ideologiji koju je zastupao u „Za Marksa“ i „Kako čitati Kapital“ gde je distinkcija između nauke i ideologije bila primarna. U eseju „Marksizam i humanizam“ (1964), Altiser je tvrdio da dok je socijalizam naučni koncept, humanizam je ideološki: „kada kažem da je koncept humanizma ideološki koncept (a ne naučni), tvrdim da dok on zaista predstavlja set postojećih odnosa, za razliku od naučnog koncepta on nas ne snabdeva sredstvima kojim bismo stekli znanje o njima, on nam ne daje njihove suštine“. Marks je došao do svoje naučne teorije istorije pokazujući da je okvir otuđenja ljudske suštine koji se nalazi kod Fojerbaha suštinski bio ideološki.\nAltiserov cilj u ovom eseju je bio da pokaže kako je nauka napravila rez od ideologije. Putanja kasnijih Altiserovih pozicija o ideologiji kao polju prakse je bila otvorena: „ideologija je sistem (sa sopstvenom logikom i strogošću) predstavljanja (slika, mitova, ideja ili koncepata, u zavisnosti od slučaja) ukorenjenih u istorijsku egzistenciju i ulogu datog društva.“ Prema tome ideologija je „organski deo svakog društvenog totaliteta“ i sama ideja društva bez ideologije je ideološka misao. Uzimajući ovo u obzir, cilj „teorijske prakse“ bi trebalo da bude „transformacija ideologije u sredstvo promišljene akcije na istoriju.“\nUpravo je ovde Altiserov rez sa shvatanjem ideologije kao „iskrivljene svesti“ najevidentnije. Ideologija nije nešto što zauzima mesto na nivou svesti. Ona je „temeljno nesvesna čak i kada predstavlja sebe u reflektovanoj formi“. „Ideologija zaista jeste sistem predstavljanja, ali u većini slučajeva ova predstavljanja nemaju ništa sa „svešću“: ona su obično slike ili ponekad koncepti, ali iznad svega su strukture koje se nameću većini ljudi, ali ne putem „svesti“.“\nOsim metodoloških sličnosti, Altiserovo koriščenje „imaginarnog“ se mora razumeti u Lakanovom smislu.\nU svojim ranim radovima, Lakan je uveo trodelnu distinckiju između realnog, imagiranog i simboličkog. „Realno“ se odnosilo na samu materijanu egzistenciju koju nije moguće predstaviti, „simbolično“ se odnosilo na označavanjem koje se konstituiše subjektovim ulaskom u jezik, a „imaginarno“ je predstavljalo fazu u kojoj subjekat prvi put pogrešno spoznaje sebe kao izolovanog otelovljenja širih društvenih odnosa. To je bila teza Lakanove poznate lekcije o „fazi ogledala“ koja je opisivala momenat kada dete vidi sebe u ogledalu po prvi put i identifikuje svoj ego u slici sebe kao konstituisane celine. U ovoj identifikaciji, nedostatak se nalazi u tome da budući da je dete ograničene kontrole nad motorikom, neomogućeno da u potpunosti doživi svoju celovitost „ego ideala“ koje je doživljeno u spekularnim slikama o samome sebi.\nLakanovo imaginarno je krucijalna komponenta Altiserove teorije ideologije. Za Lakana je spekulativno identifikovanje imaginarnog kao polja predstavljanja bilo neizbežno element egzistencije. Za Altisera je polje ideologije podjednako svuda prisutno i ono je domen u kojem svi praktični odnosi efektivno zauzimaju mesto.\nNormalno, zlonamernicima ova rasprava i tematizacija ovog pitanja može da se učini kao nekakav puki akademski formalizam, debata koja nema uticaja na ‘realnost.\nNo, sve teorijske debate jesu deo realnosti i to često, upravo deo realnosti koji odsudno deluje na to kako doživljavamo samu realnost. Borba između ‘starozavetnog’ lukačevskog gledanja na ideologiju (kao na neku ‘iskrivljenu svest’ koja se mora ispravljati, peglati, zaobilaziti) i ‘novozavetnog’ altiserijanskog (koje je tvrdilo da ideologija (u jakom smislu) nije nikakav fenomen svesti, već deo društvenog tkiva koje uopšte omogućava društvu da se odvija) traje od sredine šezdesetih sve do danas i u velikoj meri će u budućnosti značiti razliku između pobede i poraza, odnosno otklona od uvida koji su, manje ili više, zasnovani na idealizmu nemačke filozofije XIX veka i čitave humanističke tradicije. Uvidi koje ova distinkcija nosi biće od presudne važnosti za buduće analize, kao i eventualni agitacioni rad.\nAltiser kaže da „(…) Ideologija dakle nije zabluda ili slučajna izraslina Istorije: ona je struktura suštinska za istorijski život društva. Uostalom, jedino postojanje i priznavanje njene nužnosti može da nam omogući delovanje na ideologiju, na njemu transformaciju: ideologija kao instrument reflektovanja akcije na Istoriju.“\nNa nama ostaje da o ovome promislimo.


ZRENJANINSKI POLUMARATON 2019\nPrvi Zrenjaninski polumaraton je održan 6. novembra 2016. godine. Privukao je pažnju velikog broja ljudi (više od 500 trkača) iz Srbije i inostranstva i, po mišljenju trkača, opravdao epitet jednog od najbolje organizovanog polumaratona u Srbiji. Pobednici 1. Zrenjaninskog polumaratona su : u muškoj konkurenciji Nenad Živković koji je stazu od 21.1 km istrčao za 1.13; u ženskoj konkurenciji Aleksandra Burkanović koja je stazu od 21.1 km istrčala za 1.29. Naš plan je da se ne zaustavimo na ovom, za nas velikom uspehu, već da rastemo iz godine u godinu kroz jos bolju organizaciju i još veći broj trkača.


Velika nagrada Turske: Maks Verstapen ponovo najbrži na treningu! – Sport\n13/11/2020 13/11/2020 Redakcija\nVozač Red Bula Maks Verstapen bio je najbrži i na današnjem drugom treningu uoči trke Formule 1 za Veliku nagradu Turske\nVerstapen je ostvario rezultat od 1:28,300, što je mnogo bolji rezultat od onog sa prvog treninga, na kome je takođe bio najbrži, ali vremenom od 1:35,077, na klizavoj stazi u Istanbulu.\nDrugi je bio vozač Ferarija Šarl Lekler sa 0,4 sekunde zaistatka, a treće i četvrto mesto zauzeli su vozači Mercedesa Valteri Botas (0,575) i Luis Hamilton (0,850). Na prvom treningu Botas je bio deveti, a Hamilton 15.\nVozač Red Bula Aleksandar Albon, koji je bio drugi na prvom treningu, na drugom treningu zauzeo je peto mesto, Sebastijan Fetel iz Ferarija bio je osmi, Danijel Rikardo iz Renoa 15. a odmah iza njega Kimi Raikonen iz Alfa Romea.\nTreći trening na programu je u subotu od 10 časova, a kvalifikacije će početi od 13 časova.\nTrka u Istanbulu vozi se u nedelju od 11.10. Hamilton će pokušati da osvoji sedmu šampionsku titulu i izjednači se sa Mihaelom Šumaherom.\nBritanac se za titulu bori sa timskim kolegom Botasom i potrebno mu je da trku završi ispred Finca. Za nastavak borbe i u sledećoj trci u Bahreinu, Botasu je potrebno da u Istanbulu osvoji najmanje osam bodova više od Hamiltona.\nAutomoto, Formula 1, Vestiformula 1, Maks Verstapen, Velika nagrada Turske


Nema svaka agencija ovu opciju, a kod onih koje imaju, ponuda se uglavno odnosi na Egipat, kao popularnu destinaciju za koju počevši od 1. septembra putnici moraju da prilože negativan PCR test.\nU većini slučajeva, agencije umesto testiranja u Srbiji nude testiranje na aerodromu, po sletanju u Egipat. Cena testa je fiksnih 30 dolara i uračunata je u cenu aranžmana.\n"Dragi putnici, na snazi je nova odluka o ulasku državljana Republike Srbije u Egipat. Novom odlukom, nije potrebno da PCR tekst uradite u Srbiji već je moguće da se po sletanju u Hugardu testirate. Cena testa je 30 dolara. PRC testiranje i kovid osiguranje uračunati su u cenu aranžmana", navedeno je na sajtu jedne turističke agencije.\nU slučaju pozitivnog testa na virus korona, putnik će biiti smešten u karantinski deo hotela za koji je uplatio aranžman.\nDruge agenije, pak, imaju istu informaciju o testiranju na aerodromu i ceni testa s tim da je navedeno da putnici plaćaju test na samom aerodromu i nema naznaka da je on uračunat u cenu aranžmana.\nIpak, u nekim od agencija testiranje jeste uključeno u cenu, s tim da se vrši nekoliko dana pred polazak na put.\n"Svim putnicima agencije koji su rezervisali aranžman i onima koji žele na rezervišu aranžman, a čiji period putovanja počinje od 1. septembra smo obezbedili testiranje u prostorijama naše poslovnice u Beogradu 72 sata pre puta, uz maksimalno poštovanje svih procedura prevencije i mera bezbednosti prema zakonia Republike Srbije", navela je jedna od agencija.\nU ovom slučaju, putnicima čiji je rezultat PCR testa pozitivan, novac će biti vraćen u celosti, a rezultati testa biće gotovi u roku od 24 sata i poslati na mejl adresu.\nDakle, ukoliko želite da putujete na ovu destinaciju, dobro se raspitajte o tome gde i kada možete da se testirate, kao i da li turističke agencije nude ovu opciju.


Beograd - Sputnjik Srbija\n22:45 16 Jun 2021\nVeljko Odalović: Bizaran Kurtijev zahtev i zapanjujuće uvrede imaju mnogo ozbiljniji cilj od moje smene\nUmesto da Priština radi ono što je obećala i ovoga meseca pretraži lokacije na koje smo im ukazali u potrazi za nestalim licima, Aljbin Kurti traži da ja budem smenjen. Znači, suština je da na svaki način izbegnu svoju obavezu, kaže za Sputnjik Veljko Odalović, predsednik Komisije za nestala lica Vlade Srbije.\nVreme danas: Suvo i toplije, sutra slično\nVremenska prognoza za utorak, 15. jun.\nKakvo nas vreme očekuje do kraja juna\nNestabilno vreme obeležilo je period za nama, a kako prognozira Marko Čubrilo, kiša će nas pratiti i narednih dana.\nMasovna tuča u centru Beograda, povređen policajac\nU Beogradu je rano jutros došlo do grupne tuče, zbog čega je morala da interveniše policija, a jedan pripadnik MUP povređen je nožem i prevezen u Urgentni centar sa lakšim povredama, rečeno je u Hitnoj pomoći.\nSpekulacije da će se „ako bude potrebe» šef diplomatije EU Žozep Borelj konsultovati sa predsednikom SAD Džo Bajdenom o dijalogu Beograda i Prištine, koji se odvija istog dana kad i Samit EU-SAD u Briselu, vid su novog pritiska na Srbiju. Očigledno da je EU potrošila sav kredibilitet i uticaj na pregovore kad Bajdena vidi kao adut, kaže Milisav Paić.\nŠkorpije se pojavile u centru Beograda, stručnjak objašnjava koliko su opasne\nPre nekoliko dana na društvenim mrežama počele su da kruže informacije da su se u Beogradu, na Vračaru i Dorćoli, pojavile škorpije. Otkud škorpije u Beogradu, gde ih sve možemo sresti i koliko su opasne, objašnjava profesor dr Srećko Ćurčić sa katedre za zoologiju beskičmenjaka i entomologiju na Biološkom fakultetu u Beogradu.\nVeličanstvena Spasovdanska litija u Beogradu /video, foto/\nUz oglašavanje zvona u svim gradskim crkvama, u Beogradu je počela Spasovdanska litija koju predvodi patrijarh Porfirije. Vernici, koji su krenuli od Vaznesenjske crkve, stigli su do Hrama Svetog Save, gde je održan moleban za prestonicu i njene stanovnike.\nPočelo okupljanje pred litiju u Beogradu /foto/\nVeliki broj ljudi okupio se kod Vaznesenjske crkve u Beogradu, odakle će uskoro da krene Spasovdanska litija koju će predvoditi patrijarh Porfirije.\nIstoričari se slažu da slava u srpskom narodu, još i više nego religijskog, predstavlja važan deo nacionalnog identiteta. Zato i ne čudi što, pored porodica, i čitavi gradovi imaju svoje slave. Tako, beogradski praznik je Spasovdan, a tog dana ulicama prestonice ide litija na čijem čelu se već decenijama nosi jedan te isti barjak.\nBojsi promoviše Srbiju: Snimljen film o junaku „Mućki“ u Beogradu /video/\nHram Svetog Save, stadion Crvene zvezde, Muzej automobila, Beli dvor, samo su neke od znamenitosti Beograda koje se mogu videti u filmu „Bojsi u Beogradu“, snimljenom tokom posete jednog od glavnih junaka serije „Mućke“ Srbiji. Ovaj dokumentarni film, kojim popularni Bojsi promoviše Srbiju biće dostupan na DVD-ju i u digitalnom formatu od 14. juna.\nBeograd dobio svoju pesmu: Poslušajte himnu prestonice /video/\nGrad Beograd od danas ima svoju svečanu pesmu pod nazivom „Himna Beogradu“.\nBeograđanin otišao u prodavnicu samo u donjem vešu /foto/\nJedan mladić prošetao se beogradskim marketom u donjem vešu.\nSlava Beograda: Spasovdansku litiju predvodi patrijarh, biće nošene i mošti dva velika sveca /foto/\nSlava grada Beograda, Spasovdan, biće obeležena u četvrtak, 10. juna, a gradonačelnik Zoran Radojičić pozvao je Beograđane da u što većem broju prisustvuju litiji koju će ove godine prvi put predvoditi patrijarh Srpske pravoslavne crkve Porfirije.\n22:31 Italija briljira, Švajcarska nemoćna u Rimu /uživo/


Besplatna telefonska podrška zavisnicima od psihoaktivnih supstanci | Vugl.rs\nHome Vesti Besplatna telefonska podrška zavisnicima od psihoaktivnih supstanci\nBesplatna anonimna telefonska linija namenjena je za pomoć svima onima koji imaju ili su imali problema sa zloupotrebom droga.\nPored besplatnog i anonimnog savetovališta i telefonske linije 0800 104 100 od 8-16 sati radnim danima, savetnicima se može pristupiti i putem online individualnih sastanaka i grupa podrške.\nBesplatna anonimna telefonska linija namenjena je za pomoć svima onima koji imaju ili su imali problema sa zloupotrebom droga, te su ugroženi i trenutnim stanjem izazvanim sa pojavom ove globalne pandemije.\nOsnovni cilj Udruženja Izlazak je da doprinese ne samo poboljšanju uslova života i zdravlja osoba i porodica kojima je zavisnost narušila živote, već i da utiče na smanjenje posledica koje trenutna izolacija usled pandemije korona virusa može imati na oporavak od zavisnosti.\nUdruženje Izlazak postoji od 2008. godine a implementira regionalni projekat pod nazivom „Biram Oporavak“, u partnerstvu sa Svetskom Federacijom Protiv Droge (WFAD). Projekat se realizuje sa ciljem da se unaprede servisi za osobe u problemu zavisnosti, te je uspostavljeno besplatno i anonimno savetovalište i telefonska linija 0800 104 100 kako bi se pomoglo što većem broju porodica i pojedinaca pogođenih ovim problemom.\nViše informacija o povezanosti zavisnosti, oporavka i korona virusa mozete dobiti i na www.biramoporavak.com\nPrevious articleKakvi treba da budemo posle korone\nNext articleNe znaju šta da čine: ovako korona utiče i na Marvelove filmove


Nikolić još čeka Prištinu - Politika - KOSOVAHABER\nNikolić još čeka Prištinu\nUtorak 22 Januar 2013 09:53\nSastanak predsednika Srbije Tomislava Nikolića i predsednice Kosova Atifete Jahjage još nije zvanično ugovoren, rečeno je Danasu u Predsedništvu Srbije, uprkos tvrdnjama Jahjaginog savetnika Ramuša Tahirija da će se oni najverovatnije sastati u februaru ili početkom marta.\n„Predsednik Nikolić je više puta izrazio spremnost da se sretne sa Jahjagom, ali još ne možemo govoriti o bilo kakvim preciznim terminima“, ističu u kabinetu predsednika Srbije. Na pitanje Danasa da li je zvanična inicijativa za njihov susret pokrenuta iz Beograda ili Prištine, naši sagovornici navode da je „dovoljno to što je predsednik Republike javno izrazio spremnost da se sastanu“. „Sada se čeka potvrda iz Prištine. Naravno, ne bežimo od toga“, odgovor je s Andrićevog venca.\nRamuš Tahiri je, s druge strane, izjavio za RTV Kosovo da je datum sastanka Nikolića i Jahjage već određen. „Tokom februara ili početkom marta biće sastanak, ali međunarodni predstavnici mogu promeniti datum“, rekao je Tahiri.


Lavrov o SAD-u: Ne možemo ih natjerati da nas vole - Russia Beyond Croatia\nLavrov o SAD-u: Ne možemo ih natjerati da nas vole\nRusija poziva SAD da se vrati na put poštivanja stavova i ravnopravnog dijaloga, izjavio je ministar vanjskih poslova Rusije Sergej Lavrov tijekom susreta sa studentima Moskovskog državnog instituta međunarodnih odnosa, a prenosi Vzgljad.\nLavrov je podsjetio da je suradnja sa Sjedinjenim Državama „bila obustavljena od strane naših američkih partnera”.\nPrema njegovim riječima, mnogi mehanizmi koji su bili izgrađeni prije četiri-pet godina, uključujući i mehanizme predsjedničke komisije između Rusije i SAD-a, su zamrznuti. „Oni su riješili da nas kazne, ali kako se kaže, ne možemo ih natjerati da nas vole”, istaknuo je ministar.\n„Ukoliko se oni vrate na put uzajamnog poštivanja i ravnopravnog dijaloga, s naše strane neće biti zadrške”, istaknuo je Lavrov.\nOn je dodao da dijalog treba da se temelji „na općim uvjetima koji mogu postojati samo ukoliko je prisutno poštivanje između država: obostrano poštivanje ravnopravnih pozicija i međusobno uvažavanje interesa”.


Srpska lista proglasila pobjedu svih deset opština sa srpskom većinom - BIGportal.ba\n18 Oktobra, 2021 18 Oktobra, 2021 098\nSrpska lista, najbrojnija politička organizacija Srba na Kosovu I Metohiji ostvarila je apsolutnu pobjedu u svih deset opština sa većinskim srpskim stanovništvom, pokazuju nezvanične procjene izbornih štaba Srpske liste.\nPredsjednik Srpske liste Goran Rakić rekao je obraćanju novinarima da su njihovi kandidati na lokalnim izborima na Kosovu i Metohiji pobijedili u svih deset opština sa srpskom većinom.\nOn je istakao da će biti potvrđena pobjeda kandidate Srpske liste za odbornička mjesta u 12 opština gdje su Srbi imali svoje kandidatske liste.\nPrema podacima iz izbornih štabova, novi gradonačelnici u opštinama sa srpskom većinom su Srđan Vulović u Zubinom Potoku, Milan Radojević u sjevernoj Kosovskoj Mitrovici, Dragiša Milović u Zvečanu, Zoran Todić u Leposaviću, Ljiljana Šubarić u Gračanici, Saša Milošević u Novom Brdu, Dalibor Јevtić u Štrpcu, Dragan Petković u Partešu, Katarina Ristić-Ilić, dok u Klokotu Vladan Bogdanović ipak ide u drugi krug.\nU opštinama sa albanskom većinom za sada je izvjesno da su kandidati Demokratskog saveza Kosova Ljutvi Haziri i kandidat Demokratske partije Kosova Bedri Hamza odnijeli pobjede u Gnjilanu i južnoj Kosovskoj Mitrovici.\nU Uroševcu je pobijedio kandidat DPK-a Agim Aliju, a u Peći kandidat DSK-a Gazmend Muhadžeri.


Foto: instagram/berguzarkorel / Instagram\nGlumica je, naime, odlučila da sa porodicom provede dan na moru i tom prilikom se fotografisala u kupaćem kostimu, a zbog izgleda se našla na udaru kritika.\nTurski mediji su pisali kako je Bezuzgar pažnju privukla "prekomernom težinom".\nI dok je jedni oštro osuđuju zbog viška kilograma koji je nabacila i smatraju da je kao javna ličnost morala brže da se vrati u formu, drugi smatraju da je to nemoguće.\nPORODILA SE ŠEHEREZADA Ime deteta još nije otkriveno javnosti\n"U prirodi žene je da rađa i da se njeno telo menja tokom čitavog tog stanja", samo je jedan od komentara fanova na Instagramu.\nVIDEO: Glumice iz omiljenih telenovela danas izgledaju potpuno drugačije\nPevačica se porodila i sinu dala POBEDNIČKO IME: Privila ga na grudi odmah posle porođaja i prizor je ČISTA LJUBAV\nPevačica Ljupka Stević iznela je detalje afere sa generalom Dragišom Simićem. Ona je istakla da joj se u početku Dragiša nije dopao, kao i da je mislila da je mnogo stariji nego što je rekao.\nVoditeljku "Slagalice" Jelenu Simić, koja je u ovom kvizu svojevremeno zamenila Kristinu Radenković, prethodnih meseci nismo mogli da vidimo na malim ekranima jer je bila u drugom stanju, a sada je sa svima podelila da se porodila i na sve donela svoje drugo dete.\nAutor emisija koje se godinama unazad bave raznim zločinima kaže da mu je jedini motiv da javnost podseća na to da pravda mora biti zadovoljena.\nGlumicu Nevenu Šarčević uslikali smo na crnogroskom primorju gde se odmara i skuplja energiju za novu sezonu.\nMilutin Mima Karadžić je oduvek važio za velikog zavodnika i večitog neženju, ali on zapravo - nije neženja.\nMlada muzička zvezda Milica Pavlović napravila je pometnju na društvenim mrežama novim fotografijama, koje su iznenadile sve.


Sednica SO-e: ostali samo radikali (VIDEO) - Svrljiske novine\nSednica SO-e: ostali samo radikali (VIDEO)\nNa 14. sednici Skupštine opštine Svrljig, koju je na zahtev trećine odbornika (USS) sazvao tada još nerazrešeni predsednik Skupštine, Radovan Mitić, prisustvovali su samo odbornici SRS-a (6) i USS-a (13).\nSednicu je otvorila novoizabrani predsednik Skupštine, Jelena Trifunović, a za reč se, kao što možete videti u prilogu, odmah javio Srbislav Djordjević (SRS) tražeći obrazloženje sekretara da li je on odbornik ili zamenik predsednika opštine, jer već 10 dana nije dobio rešenje o postavljenju na to mesto nakon izglasavanja na poslednjoj sednici.\nMariola Gagić, sekretar Skupštine, odbila je da da bilo kakav odgovor, jer "sednica nije počela dok se kvorum ne utvrdi", napominjući da ni 13. sednica još uvek nije završena.\nOdbornici Ujedinjene seljačke stranke tada, bez obrazloženja, napuštaju sednicu Skupštine, dok u sali ostaje samo šestoro odbornika Srpske radikalne stranke. Nakon sat vremena čekanja i odbornici SRS-a napuštaju salu Skupštine opštine Svrljig.\nOvoj sednici nisu prisustvovali odbornici nedavno smenjene koalicije, a objašnjenje za napuštanje sednice i odbornika Ujedinjene seljačke stranke nismo uspeli da dobijemo, tako da su opravdane moguće sumnje da je u Svrljigu na pomolu i nova, peta po redu, smena vlasti za samo dve godine od izbora u maju 2008. godine.\nPrevPrethodnaPrekonoga celog vikenda bez vode\nSledećaLicitacija tezgi na zelenoj pijaciNext


pravilnik - Srpskainfo\nPravilnik o uvođenju računarskog sistema za nadzor nad priređivanjem igara na sreću (RAS) stupio je na snagu, a iz Ministarstva finansija Republike Srpske ističu da će na ovaj način priređivači igara na sreću biti u potpunosti onemogućeni u prikrivanju svojih prihoda.\nVOZAČI MOGU DA ODAHNU Izmjenom pravilnika riješen problem registracije u vrijeme korona virusa\nMinistarstvo komunikacija i transporta u Savjetu ministara donijelo je Pravilnik o izmjeni i dopuni Pravilnika o registrovanju vozila.\nFINANSIRANJE OSNOVNIH ŠKOLA Sporni pravilnik mogao bi i pred Ustavni sud RS\nPravilnik kojim se u Republici Srpskoj uređuje finansiranje osnovnih škola, a indirektno utiče i na visinu plata zaposlenih, mogao bi ponovo završiti pred Ustavnim sudom RS.\nOsiguranici Fonda zdravstvenog osiguranja RS koji se nalaze na bolovanju zbog povrede na radu ili profesionalnog oboljenja od 1. novembra će imati pravo na povezinje dana privremene nesposobnosti za rad, ako nadležna ustanova za penzijsko-invalidsko osiguranje donese ocjenu da liječenje nije završeno.\nKO NE PLATI SLIJEDI KAZNA Evroliga uvodi finansijski fer-plej\nEvroliga uvodi brojne promjene u sistemu takmičenja a već sad je jasno da će se brojni klubovi naći u problem. Naime, Skupština je donijela novi Pravilnik o fer igri i finansijskoj stabilnosti.\nAFERA "PIRALEN" DIGLA NA NOGE I VLADU RS Usvojen prvi pravilnik o kancerogenom ulju\nNakon pisanja Srpskainfo o ekološkoj katastrofi u banjalučkom “Incelu”, Vlada Republike Srpske prvi put je donijela pravilnik o postupanju sa uređajima i otpadom koji sadrži opasno i kancerogeno ulje piralen, saznaje naš portal.\nPravilnik Ljekarske komore FBiH STUPIO NA SNAGU: Više od 200 iskusnih doktora ostaje BEZ LICENCI\nViše od 200 najiskusnijih ljekara u Federaciji BiH ostaje bez licence za rad. Rezultat je to odluke utvrđene Pravilnikom Ljekarske komore FBiH, prema kojoj licenca neće biti produžena ljekaru nakon što on napuni 75 godina života. Tako će ogromno iskustvo stečeno u radu s pacijentima, bezbrojni sati u operacionim salama, nevjerovatno znanje, grubom administrativnom odredbom biti bačeni u vodu.\nFZO UVODI NOVA PRAVILA Kolica i štake moći će se zamijeniti nakon 5 godina\nFond zdravstvenog osiguranja RS će od 1. jula uvesti nekoliko novih prava iz zdravstvenog osiguranja, pa će tako početi da finansira inhalator koji je isključivo namijenjen oboljelim od cistične fibroze, što do sada nije bio slučaj.\nVlasnici oldtajmera DOČEKALI PRAVILNIK, ali predstoji težak put ka željenoj TRAJNOJ REGISTRACIJI\nVlasnici odnedavno imaju mogućnost da trajno registruju oldtajmere u BiH kao vozila koja se ne koriste u svakodnevnom saobraćaju, što bi trebalo da smanji i troškove registracije.\nŠta donosi NOVI PRAVILNIK: Vozačku treba zatražiti najkasnije 3 mjeseca nakon položenog ispita\nZahtjev za izdavanje vozačke dozvole u BiH ubuduće će morati da se podnese u roku od tri mjeseca nakon položenog ispita za vozača.\nHUMANITARNI RAD ZA PROBLEMATIČNE ĐAKE Ko nije dobar ČISTIĆE učionice i dvorišta, fabrati ogradu i drugarima NOSITI TORBE\nPravilnik o obavljanju društveno-korisnog, odnosno humanitarnog rada, stupiće na snagu u školama u Srbiji 15. septembra. Po njemu, vaspitne mjere za djecu koja pribjegnu neprihvatljivom ponašanju biće, između ostalog, čišćenje učionica, školskog dvorišta, pomoć domaru, dežurnim nastavnicima, a ukoliko to ne ispune, roditelje čeka krivični ili prekršajni postupak!\nCrnadak: Izmjene Pravilnika o izdavanju diplomatskih pasoša donesene radi ispravljanja nepravde\nMinistar inostranih poslova u Savjetu ministara Igor Crnadak rekao je da je Pravilnik o izmjeni i dopunama Pravilnika o izdavanju diplomatskih pasoša donio kako bi ispravio nepravdu, jer su to pravo do sada imali samo članovi Zajedničke komisije za evropske integracije parlamenta BiH, a sada ga imaju i članovi Odbora za evropske integracije i regionalnu saradnju Narodne skupštine Srpske.\nNovi pravilnik za prevoznike u Distriktu: Taksi licence u Brčkom vrijede i za vozila starija od 10 godina\nNovi pravilnik o načinu i uslovima rada taksi prevoza u Brčko distriktu trebalo bi da bude gotov do polovine ove godine.


Japan: Novi lider vladajuće stranke, verovatno i budući premijer, stavovi o Kurilima - isti - Sputnjik Srbija\n07:38 01 Decembar 2020\nJapan: Novi lider vladajuće stranke, verovatno i budući premijer, stavovi o Kurilima - isti\n12:21 14.09.2020 Preuzmite kraći link\nNovi lider vladajuće japanske, Liberalno-demokratske stranke, Jošihide Suga, izjavio je da namerava da nastavi dijalog s Rusijom kako bi se razjasnilo pitanje pripadnosti Kurilskih ostrva.\nNa glasanju za novog lidera stranke on je danas osvojio 377 glasova, ostavivši svoje protivkandidate – bivše ministre odbrane i spoljnih poslova – daleko iza sebe.\nGlasanje o novom japanskom premijeru biće održano 16. septembra a očekuje se da će Suga i na toj poziciji naslediti Šinza Abea koji se povlači zbog pogoršanog zdravstvenog stanja.\nPo završetku današnje sednice stranke novinari su pitali Sugu kakav je njegov odnos prema pitanju spornih Kurilskih ostrva.\n„Što se tiče Severnih terotorija (kako Kurilska ostrva nazivaju u Japanu) nameravam da nastavim dijalog s Rusijom kako bismo razjasnili pitanje pripadnosti četiri ostrva“, rekao je on.\nU Moskvi ne očekuju da se, s dolaskom novog premijera, promeni nešto u politici prema Rusiji.\nSenator Oleg Morozov kaže da se japanska politika prema Rusiji bazira na dve tačke – visoki novo pragmatizma i spremnost na ekonomsku saradnju, i , s druge strane, i stav prema tzv. Severnim teritorijama koji vodi pravo u ćorsokak.\n„Ne vidim pretpostavke za radikalne promene sa dolaskom novog premijera. Mada bih voleo da se ispostavi da nisam dovoljno optimista“, rekao je Morozov.\nKurilska ostrva, premijer, Japan


Predsednik Srbije Aleksandar Vučić izjavio je danas da postoji stalna komunikacija sa kabinetom hrvatske predsednice Kolinde Grabar-Kitarović, ali je i dodao da mera saradnje dve zemlje "nikada neće biti mera poniženja srpskog naroda".\n"Želimo da gledamo u budućnost, da napravimo odnose boljim ali mera naše saradnje nikada neće biti mera poniženja srpskog naroda. Ako bih komentarisao izjave Jandrokovića i nekih drugih, dva dana ne bismo otišli odvade", rekao je predsednik Srbije, prenosi Beta.\nMinistar spoljnih poslova Srbije Ivica Dačić izjavio je ranije da nije dobro što se želja za dobrosusedskim odnosima ne realizuje u svakodnevnim političkim aktivnostima Srbije i Hrvatske i što je došlo do odlaganje posete predsednika Vučića Zagrebu. Dačić je novinarima rekao da Vučić ne bi išao u protokolarnu posetu, već da rešava probleme i da ne bi ćutke prešao preko "optužbi uvreda i laži" koje se o Srbiji i srpskom narodu čuju u Hrvatskoj.\nKabinet predsednice Hrvatske Kolinde Grabar-Kitarović saopštio je u sredu da je zbog "najnovijeg razvoja događaja i atmosfere koja ne doprinosi izgradnji međusobnog poverenja, hrvatska predsednica procenila da u ovom trenutku ne postoje preduslovi za ostvarenje posete".


Branislav Bosiljković, sudija Vrhovnog kasacionog suda | Vrhovni kasacioni sud\n> Branislav Bosiljković, sudija Vrhovnog kasacionog suda\nBranislav Bosiljković rođen je 23.11.1959. godine u Zemunu. Osnovne studije je završio na Pravnom fakultetu Univerziteta u Beogradu 20. novembra 1982. godine, sa opštim uspehom 8,50. Pravosudni ispit je položio 28. januara 1986. godine. Zasnovao je radni odnos 1988. godine, na radnom mestu stručnog saradnika u Četvrtom opštinskom sudu u Beogradu.\nZa sudiju Četvrtog opštinskog suda u Beogradu izabran je 29. oktobra 1992. godine. Sudijsku dužnost obavljao je u vanparničnom i parničnom odeljenju, pri čemu je od decembra 1998. godine do kraja 2001. godine bio predsednik vanparničnog i ostavinskog odeljenja.\nBranislav Bosiljković je 11. januara 2002. godine izabran za sudiju Okružnog suda u Beogradu, gde je raspoređen kao sudija drugostepenog građanskog odeljenja Okružnog suda u Beogradu. Od marta 2005. godine obavljao je i poslove rukovodioca sudske prakse građanskog odeljenja, kao i glavnog i odgovornog urednika Biltena Okružnog suda u Beogradu.\nOd 1. januara 2010. godine Branislav Bosiljković je sudija Apelacionog suda u Beogradu, gde je kao sudija drugostepenog građanskog odeljenja raspoređen na radno mesto rukovodioca sudske prakse. Od juna 2014. godine bio je zamenik predsednika Odeljenja za zaštitu prava na suđenje u razumnom roku i rukovodilac sudske prakse tog odeljenja. Od jula 2015. godine do 20. februara 2017. godine bio je i predsednik navedenog odeljenja. Takođe, bio je i član redakcijskog odbora Biltena Apelacionog suda u Beogradu.\nRešenjem Visokog saveta sudstva upućen je na rad u Vrhovni kasacioni sud od 20. februara 2017. godine.\nNa funkciji sudije Vrhovnog kasacionog suda je od 16. novembra 2017. godine.


Dan opštine Vračar - 14. oktobar 2012. - Dan u Beogradu\nNaslovna » BG servis » Dan opštine Vračar – 14. oktobar 2012.\nDan opštine Vračar – 14. oktobar 2012.\nAh Neša 13. oktobar 2012. BG servis Postavite komentar\nU nedelju, 14. oktobra od 18.00, u Njegoševoj 77 održaće se svečani skup povodom Dana opštine Vračar.\nDan opštine se već tradicionalno obeležava svečanim skupom odbornika Skupštine, poslovnih saradnika, članova obnovljenog Društva za ulepšavanje Vračara, predstavnika nevladinog sektora, zvanica iz sveta kulture, nauke i umetnosti.\nNegujući tradiciju i ciljeve Društva za ulepšavanje Vračara predsednik opštine Branimir Kuzmanović dodeliće priznanja građanima Vračara koji su svojim delima doprineli dobrobiti građana i afirmaciji opštine i zemlje.\nNa svečanom skupu biće predstavljena knjiga „Vračar i njegovi žitelji“, autora Slobodana Aranđelovića, čiji je izdavač opština Vračar. U knjizi su objavljeni razgovori sa osobama različitih profesija, na šarmantan i zanimljiv način ispričane su pojedinačne lične i porodične sudbine i saznanja. Na skupu će nastupiti Hor „Vračarski solisti“, Jovan Maljoković i Ljubomir Dimitrijević sa konsortom flauta „Jakov Srejović“.\nU ponedeljak, 15. oktobra organizuje se program za najmlađe Vračarke i Vračarce. U svečanoj sali Opštine biće izvedena predstava za decu „Igorova magija“, koju izvodi jedan od najuspešnijih mađioničara Igor Trifunov.\nPre nekoliko dana, otvaranjem izložbe slika i crteže Mihaela Milunovića „Senke sveta“ počelo je ovogodišnje obeležavanje 14. oktobra – Dana opštine Vračar. (danubeogradu.rs)\nTagovibg servis dub opština vračar\nPrethodni „Karneval životinja“ u Beogradskoj filharmoniji\nSledeći Bebi Dol u baru „Brankow“


RTCG - Radio Televizija Crne Gore - Nacionalni javni servis :: Ekonomija :: Stranci na nekretnine potrošili oko 162 miliona\nCENTRALNA BANKA 18. 01. 2019. 06:59 >> 07:11 0\nZa jedanaest mjeseci 2018. godine, neto priliv stranih direktnih investicija (SDI) bio je 303,64 miliona eura, navodi Centralna banka Crne Gore u novim preliminarnim podacima.\nU našu zemlju strani finansijeri su za 11 mjeseci uložili čak 747,61 milion eura.\nNo, nastavljen je trend značajnog odliva koji je na kraju novembra iznosio čak 443,97 miliona eura, pa tako i konačni iznos sredstava koja su ostala u Crnoj Gori predstavlja tek 40,61 odsto investicija, navode Dnevne novine.\nU uporednom periodu tokom 2017. godine, neto priliv je iznosio 390,46 miliona eura. Iako su strani državljani uložili "samo" 535,02 miliona, odlilo se tek 144,26 miliona eura.\nStranci i dalje imaju najznačajniju ulogu u prilivu SDI, jer su u našu zemlju unijeli 726,84 miliona eura. Dva najveća dijela odnose se na ulaganja u crnogorske kompanije različitih profila 289,10 miliona eura, te u ne baš tako kvalitetne investicije u vidu interkompanijskog duga, odnosno ulaganja koje ne povećava osnovni kapital od 276,01 milion eura.\nZa kupovinu nekretnina u Crnoj Gori, strani državljani potrošili su 161,73 miliona eura.\nIznos sredstava koja su crnogorski državljani povukli u našu zemlju smanjenjem kapitala u stranim bankama i preduzećima, dostigao je 10,22 miliona.\nInterkompanijski dug, kada je u pitanju domaći kapital, dao je priliv od 9,87 miliona, a prodajom nekretnina u inostranstvu, naši državljani su “vratili” u zemlju 677.780 eura.\nDržavljani Italije, sa 113,74 miliona eura, najviše su uložili u Crnu Goru za prvih 11 mjeseci prošle godine, ali skoro polovinu ili 53,49 miliona čini pokrivanje interkompanijskog duga, a 59,13 miliona eura investicije u finansijske i druge kompanije osnovane u našoj zemlji. Sa 57,46 miliona eura Mađarska je druga na listi zemalja čiji državljani najviše ulažu u Crnu Goru, a slijede vlasnici pasoša Ruske Federacije sa 56,68 miliona, Turske sa 49,94 miliona i Velike Britanije sa 46 miliona eura.\nSlijedi Srbija sa 41,62 miliona eura, koja je ovim iznosom daleko ispred ostalih zemalja regiona. Od tog iznosa, 14,4 miliona eura odnosi se na ulaganja u crnogorske kompanije, 12,56 miliona na prodaju nekretnina, 9,42 miliona na interkompanijski dug, a na povraćaj domaćeg kapitala iz te zemlje kroz interkompanijski dug 436.6110 eura.


Novi Beogad - Blic Online\nBesplatni letnji programi za Novobeograđane - prijave počinju sutra\nNovobeograđani svih dobi i ovog leta će moći da učestvuju u mnogobrojnim aktivnostima koje organizuje Opština Novi Beograd, a prijavljivanje za letnji ciklus besplatnih programa počinje sutra, 13. juna, u Servisnom centru opštine, i traje do popune mesta.\nGrađani kumuju novom bulevaru na Novom Beogradu\nRadovi na saobraćajnici sa novobeogradske strane Mosta na Adi biće završeni do kraja juna, potvrdio je gradski menadžer Goran Vesić. On je takođe otkrio da će o imenu bulevara odlučivati Beograđani slanjem svojih predloga.\nSve do subote povremeno bez vode delovi Novog Beograda, Surčina i Barajeva\n"Beogradski vodovod i kanalizacija" obavljaće radove na ispiranju vodovodne mreže od danas do subote 17. septembra u opštinama Novi Beograd, Surčin i Barajevo.\nProtekla noć u Beogradu je bila mirna sa uobičajenim brojem hroničnih bolesnika, rekla je za "Blic" dr Nada Macura. Jedina nesreća desila se na Novom Beogradu i u njoj je povređen biciklista (27)


Prema informacijama iz Operativnog centra Ministarstva unutrašnjih poslova Kantona Sarajevo, požar je izbio oko 18 časova. Vatra je izbila na jednom automobilu, a potom se proširila i na drugo vozilo.\nNa teren su izašli sarajevski vatrogasci, koji su ugasili požar. Nije bilo povređenih, dok je na vozilima pričinjena veća materijalna šteta. Za sada nije poznat uzrok požara, piše Avaz.\nPožar u automobilu u Novom Sadu


Sudije i tužioci prestaju da budu javni funkcioneri? - Lični stavovi - Dnevni list Danas\nPočetna » Dijalog » Lični stavovi » Sudije i tužioci prestaju da budu javni funkcioneri?\nNemanja Nenadić17.02.2021. 15:05\nSrbija je počela da uređuje pitanje sukoba interesa javnih funkcionera i uvela obavezu da oni podnose izveštaje o imovini i prihodima za sebe i članove porodice, prijavljuju primljene poklone i drugo od 2004. godine.\nInicijalno je bilo predviđeno da se sukob interesa uređuje posebnim pravilima.\nOd 1. 1. 2010, kada je počela primena Zakona o Agenciji za borbu protiv korupcije, sudije, javni tužioci i njihovi zamenici su obuhvaćeni pojmom „javnog funkcionera“, zajedno sa svim drugima koji vrše funkcije u zakonodavnoj i izvršnoj vlasti, organima lokalne samouprave, organima javnih preduzeća i javnih ustanova na svim nivoima.\nIsti koncept zadržao je i aktuelni Zakon o sprečavanju korupcije.\nPrema članu 2 tog zakona, „organ javne vlasti“ je organ Republike Srbije, autonomne pokrajine, jedinice lokalne samouprave i gradske opštine, ustanova, javno preduzeće i drugo pravno lice čiji je osnivač ili član Republika Srbija, autonomna pokrajina, jedinica lokalne samouprave ili gradska opština, a „javni funkcioner“ je svako izabrano, postavljeno ili imenovano lice u organu javne vlasti, osim lica koja su predstavnici privatnog kapitala u organu upravljanja privrednog društva koje je organ javne vlasti.\nMeđu nekoliko desetina hiljada javnih funkcionera nalaze se ministri, narodni poslanici, direktori velikih javnih preduzeća, ali i članovi školskih odbora, upravnih odbora predškolskih ustanova i brojni drugi koji odlučuju o relativno skromnim javnim sredstvima.\nProteklih godina se pokretalo pitanje da li je neko lice javni funkcioner ili ne – to je, na primer, bio slučaj sa raznim „hibridnim“ funkcijama, što su svojevremeno bile gradske arhitekte i pomoćnici gradonačelnika, a Agencija je o tome davala mišljenje.\nU jednom slučaju iz 2013. Skupština je intervenisala autentičnim tumačenjem, neopravdano isključivši sa spiska funkcionera direktore i članove nadzornih odbora „ćerki firmi“ koje osnivaju javna preduzeća (novi zakon je zadržao tu štetnu odredbu).\nKako god bilo, potreba da se norma protumači je uvek proizlazila iz nekih problema koji su se javljali u praksi, oni su često bili poznati celokupnoj javnosti, a svakako Agenciji koja kontroliše da li su funkcioneri poštovali obaveze.\nMeđutim, u aktuelnom izveštaju Agencije, o kojem je Skupština imala prilike da raspravlja, ne postoji nijedna informacija koja ukazuje na nedoumice u tumačenju oko toga ko jeste, a ko nije funkcioner.\nInformacija o potrebi za takvom intervencijom ne može se naći ni na jednom drugom dokumentu.\nPa ipak, pred Narodnom skupštinom se danas našao predlog autentičnog tumačenja, koji bi, ukoliko bude bio usvojen, značajno suzio obim primene Zakona o sprečavanju korupcije.\nNaime, na osnovu ovog „tumačenja“ nijedna zabrana, obaveza ili ograničenje iz ovog zakona više ne bi važila za nekoliko hiljada javnih funkcionera, među kojima su i nosioci nekih od ključnih državnih funkcija.\nIzmeđu ostalog, funkcionerima se više ne bi smatrala većina sudija i zamenika javnih tužilaca, generalni sekretar i druga lica koja imenuje predsednik Republike, kao ni direktori škola koje imenuje ministar prosvete.\nTo ujedno znači da javni funkcioneri više ne bi bili sudije i zamenici javnih tužilaca koje su na te funkcije izabrali aktuelni ili bivši sazivi Visokog saveta sudstva i Državnog veća tužilaca.\nMeđu njima su svi oni koji su izabrani na funkcije tokom reforme 2009/2010, kao i nove sudije i zamenici javnih tužilaca koji su u protekloj deceniji birani na stalnu funkciju (nakon trogodišnjeg perioda na koji ih bira Skupština).\nNelogičnost ovakvog rešenja je naročito vidljiva kada se uporedi značaj koji imaju pravosudni funkcioneri sa onim koji imaju, na primer, opštinski odbornici, ili članovi upravnog odbora nekog lokalnog doma kulture.\nUnutar samog pravosuđa, koliko-toliko bi logika postojala u tužilaštvu (jer bi javni tužioci, to jest rukovodioci organa, ipak ostali obuhvaćeni Zakonom pošto ih bira Skupština), dok bi, kada je reč o sudovima, zakonska pravila sada obuhvatala samo predsednike sudova i sudije – početnike, a ne i njihove iskusnije kolege.\nZa ovaj predlog nije dato obrazloženje, to jest dato je „obrazloženje“ iz kojeg se ne vide ni stvarni razlozi predlagača, niti informacije koje su predlagači pri tom imali na umu.\nPredlog autentičnog tumačenja člana 2 stav 1 tačke 3 Zakona o sprečavanju korupcije („Sl. glasnik RS“, br. 35/2019 i 88/2019) je podneo Odbor za ustavna pitanja i zakonodavstvo, 28. 1. 2021, zatraživši tri dana kasnije da se o tome raspravlja po hitnom postupku.\nTransparentnost Srbija je već 29. 1. 2021. predsednici ovog skupštinskog odbora Jeleni Žarić Kovačević podnela inicijativu za objavljivanje razloga zbog kojih je podnet predlog.\nNaime, ne postoji javno dostupan podatak o razlozima zbog kojih je predloženo navedeno autentično tumačenje, odnosno o tome kod koje kategorije lica je postojala dilema u vezi sa time da li su „javni funkcioneri“ ili nisu.\nU „obrazloženju“ poslanika Aleksandra Martinovića, navodi se samo da je razlog za podnošenje Predloga “da bi se izbegle nedoumice do kojih bi moglo doći u primeni navedene odredbe prilikom određivanja na koga se odnosi pojam javni funkcioner“, a sednica na kojoj je utvrđen predlog (po dve tačke dnevnog reda) trajala je ukupno 4 minuta i 52 sekunde, pri čemu predlagač uopšte nije uzeo reč, pa je ostalo nepoznato i na osnovu čega su drugi članovi Odbora podržali takav predlog.\nNa opasnosti od usvajanja autentičnog tumačenja Transparentnost Srbija je 1. 2. 2021. upozorila predsednika Narodne skupštine, uz poziv da ovaj akt na uvrsti na dnevni red Skupštine, a 3. 2. 2021. je o tome obavestila ministarstva pravde i prosvete, kao i Generalni sekretarijat predsednika Republike, kako bi i ovi organi ukazali poslanicima na štetnost predloženih rešenja iz ugla rada tih institucija.\nTransparentnost Srbija je 9. 2. 2021. još jednom pozvala sve poslanike koji se zalažu za usvajanje nove definicije „javnog funkcionera“, da u smislu odredaba članova 6 i 20 stav 1 nedavno usvojenog Kodeksa ponašanja narodnih poslanika, objave dokumente i činjenice na osnovu kojih su zasnovali svoju odluku.\nJednako bi bilo bitno da Skupština zatraži od Agencije za sprečavanje korupcije precizne podatke o posledicama usvajanja autentičnog tumačenja, odnosno precizan spisak o tome ko bi sve izgubio status javnog funkcionera, da bi mogla da argumentovano odlučuje o ovoj tački dnevnog reda.\nJavni funkcioneriJUKOMLični stavNemanja NenadićsudijeTransparentnost Srbijatužioci\n2 reagovanja na “Sudije i tužioci prestaju da budu javni funkcioneri?”\n18. februara 2021. u 06.43\nSudijama da se da status svetaca ako ne može Božijih potomaka,a članovima NVO diplomatski status.\nZar Transparentnost radi na tome da bude što više nedodirljivih javnih lica..Inače Ministarstvo pravde je puno nepismenih lica a odatle se postavljaju ministri,,opet su neku sekretaricu postavili za ministarku pravde.Ne znaju šta je nomotehnika.U svakom zakonu se određuje ko je javno lice,kao lex specialisu,i tu je zbrka.Ti zakoni koje navodi Nenadić nisu odlučujući za status javnog fumkcionera.


Narodna skupština Republike Srbije / Aktivnosti / Narodna skupština / Arhiva aktivnosti / Saziv od 31. maja 2012. / Odbor za ljudska i manjinska prava i ravnopravnost polova\nNa sednici Odbora za ljudska i manjinska prava i ravnopravnost polova, održanoj 20. novembra, članovi Odbora razmotrili su i jednoglasno doneli Odluku o javnom slušanju na temu: „Nacionalna implementacija preporuka CEDAW komiteta Ujedinjenih nacija i CAHVIO Konvencije Saveta Evrope“.\nNa sednici Odbora za ljudska i manjinska prava i ravnopravnost polova, održanoj 11. jula, članovi Odbora razmatrali su Predlog zakona o potvrđivanju Amandmana na član 20. stav 1. Konvencije o eliminisanju svih oblika diskriminacije žena, koji je podnela Vlada i Predlog zakona o potvrđivanju Konvencije Saveta Evrope o sprečavanju i borbi protiv nasilja nad ženama i nasilja u porodici.\n19. sednica Odbora za ljudska i manjinska prava i ravnopravnost polova\nNa sednici Odbora za ljudska i manjinska prava i ravnopravnost polova, održanoj 14. juna, članovi Odbora usvojili su većinom glasova Odluku o održavanju javnog slušanja na temu: Izveštaj nacionalnog mehanizma za prevenciju torture za 2012. godinu.\nNa sednici Odbora za ljudska i manjinska prava i ravnopravnost polova, održanoj 24. maja, članovi Odbora usvojili su većinom glasova Predlog zaključaka povodom razmatranja Redovnog godišnjeg izveštaja Poverenika za zaštitu ravnopravnosti za 2012. godinu.\nČetvrtak, 9. maj 2013. u 13:11 časova\nNa sednici Odbora za ljudska i manjinska prava i ravnopravnost polova, održanoj 9. maja, članovi Odbora razmatrali su, u načelu, Predlog zakona o pravima pacijenata, koji je podnela Vlada.\nNa sednici Odbora za ljudska i manjinska prava i ravnopravnost polova od 29. aprila, članovi Odbora razmatrali su redovni godišnji izveštaj Zaštitnika građana za 2012. godinu.\nOdbor za ljudska i manjinska prava i ravnopravnost polova je na sednici od 16. aprila razmatrao Redovan godišnji izveštaj Poverenika za zaštitu ravnopravnosti za 2012. godinu.


Ćerka Monike Beluči pozirala je za PRVU NASLOVNICU i Internet je ODUŠEVLJEN njenom lepotom: "Još si SAVRŠENIJA od majke, nije ni čudo da te je krila godinama" - Zena.rs\nMonika Beluči važi za jednu od najlepših žena na svetu, a čitav svet je bio jako znatiželjan kada je reč o njenim ćerkama iz braka sa Vensanom Kaselom - ali sve do 2019. ona je ljubomorna čuvala svoje mezimice od očiju javnosti.\nPodsetimo, poznata Italijanka je bila u braku sa francuskim glumcem od 1999. do 2013, a par je zajedno dobio i dve ćerke - Devu (16) i Leoni (11).\nNekadašnji supružnici maksimalno su se trudili da zaštite privatnost svoje dece, ali je pre dve godine starija Deva uplovila u vode modelinga, te su reflektori javnosti sada sve češće uperene u nju.\nMonika važi za najlepšu ženu sveta, a evo šta je sa njenim ćerkamaFoto: Profimedia\nBilo je zanimljivo videti kako izgleda, jer ipak je njena majka žena koja sinonim za seksepil, a čini se da ova crnokosa tinejdžerka izrasta u pravu, pravcatu lepoticu. Krase je neverovatno duga kosa, prćast nos i ovalno lice, a premda nije preslikana majka, svakako likom podseća na čuvenu glumicu.\nInače, Devi već sada mnogi predviđaju blistavu karijeru, a nasledila je i svoju majku kao muza italijanskog dizajnerskog dvojca Dolce&Gabbana.


Tanjug 13. januara 2020. 20:27\nZAGREB – Zagrebački portal Dnevnik.hr pozvao je čitaoce da, kao alternativu „zapadnim“ skijalištima, provedu zimovanje na Staroj planini, jednom od najlepših zimskih turističkih centara u Srbiji, gde će uživati u svim zimskim radostima.\n„Proglašena je zaštićenom i kategorizovana kao park prirode. Najviši joj je vrh, a ujedno i najviši u Srbiji Midžor, a visina mu iznosi 2.169 metara. Osim skijanja i snoubordinga, ovde možete da uživate i u planinarenju, a dok vremenske prilike to dopuštaju, u pogledima s visine možete uživati i ako letite zmajem ili paraglajderom“, navodi Dnavnik.hr.\nPotal preporučuje Staru planinu i svima koji „žele da preskoče skijanje i upoznaju čudesnu planinu u proleće ili leto“.\n„Ski-centar Stara planina sastoji se od skijališta Babin zub, na kojem je dostupna žičara Konjarnik kao četvorosed s pokretnom trakom za ukrcavanje do 1.400 skijaša na sat, a može se koristiti i ski-lift – sidro Sunčana dolina, čiji je kapacitet 1.200 skijaša na sat. Ako sa sobom vodite decu, dostupan vam je dečji ski-vrtić u sklopu hotela Stara planina“, piše u tekstu.\n„Ukupno ima pet ski-liftova, najteža staza ima tri kilometra, ona srednje težine tri, dok je najjednostavnija dužine sedam kilometara – dovoljno za uživanje“, zaključuje se u tekstu zagrebačkog portala.


Federacija BiH se zadužuje za još 70 miliona eura za nastavak izgradnje Koridora 5-C – Fokus.ba\nOvim je omogućen kontinuitet nastavka radova na izgradnji novih dionica na Koridoru 5-C, na jugu i sjeveru, te u centralnom dijelu FBiH\nDom naroda Parlamenta Federacije BiH (FBiH) održao je danas redovnu sjednicu na kojoj je, između ostalih, usvojio odluku o kreditnom zaduženju za nastavak projekata na izgradnji Koridora 5-C.\nJednoglasno je usvojen prijedlog Vlade FBiH o prihvatanju zaduženja po Ugovoru o zajmu između BiH i Evropske banke za obnovu i razvoj (EBRD)za realizaciju Projekata na Koridoru 5-C – treći dio, poddionica Paprikuša-Nemila od 70 miliona eura, a inicijative su vezane za kreditno zaduženje od ukupno 180 miliona eura.\nOdboreno je i finansiranje izgradnje dionice auto-puta na Koridoru 5-C Putnikovo brdo-Medakovo, dužine 8,5 kilometara od 60 miliona evra, te izgradnja regionalnog vodovoda “Plava voda” od 22 miliona eura, kojim će se dugoročno riješiti pitanje kvalitetnog vodosnabdijevanja nekoliko opština Srednjobosanskog i Zeničko-dobojskog kantona.\nOvim je omogućen kontinuitet nastavka radova na izgradnji novih dionica na Koridoru 5-C, na jugu i sjeveru, te u centralnom dijelu FBiH.\nIzmeđu ostalog, i za izgradnju dionice Mostar Jug i tunela Kvanj kojom se dionica auto-puta od Počitelja spaja sa Mostarom, potom dionica Poprikuša-Nemila kojom auto-put dolazi do Žepča, te Putnikovo Brdo-Medakovo kojom se gradnja auto-put na Koridoru 5-C nastavlja sve do do Usore na međuentitetskoj liniji razgraničenja sa Republikom Srpskom, prenose federalni mediji.\nDom naroda je prihvatio i nekoliko inFormacija o aktivnostima u postupku izdavanja energetskih dozvola za izgradnju vjetroelektrane “Baljci” i “Gradina” u Tomislavgradu, te “Pakline”, “Orlovača” i “Ivovik” u Livnu.\n#autoput#izdvojeno#gradnja#Dom naroda PSFBiH\nGolfom jurio 245 km/h na autoputu, a onda mu je Škoda ušla u traku (VIDEO)


Predstavnici Crne Gore učestvovali na trening kursu EMSA o pomorskom zakonodavstvu Evropske unije\nU Lisabonu je u periodu od 24. do 27. januara 2017. godine u organizaciji Evropske agencije za pomorsku sigurnost (EMSA) održan trening kurs o pomorskom zakonodavstvu Evropske unije, u sklopu programa tehničke pomoći EMSA zemljama koje su u procesu pridruživanja Evropskoj uniji, u trajanju od 30 mjeseci.\nProgram tehničke pomoći finansiran je od strane Evropske komisije i dio je projekta: „Pripremne mjere za učešće zemalja proširenja u radu EMSA“, a odnosi se na pružanje tehničke pomoći Evropske unije IPA zemljama, odnosno zemljama predpristupne pomoći, u koje spada i Crna Gora.\nPredstavnici Crne Gore na trening kursu su bili Kap. Vladan Radonjić, Generalni direktor Direktorata za pomorski saobraćaj, Snežana Đurković, Samostalni savjetnik I u Ministarstvu saobraćaja i pomorstva CG, kao i Kap. Predrag Ratković, Načelnik sektora za zaštitu mora od zagađenja sa plovnih objekata u Upravi pomorske sigurnosti iz Bara.\nUčesnici trening kursa su imali mogućnost da se upoznaju sa pomorskim zakonodavstvom Evropske unije i njegovim odnosom, sličnostima i razlikama sa međunarodnim (globalnim) zakonima i konvencijama. Tokom trajanja trening kursa, kroz više radionica, testova i praktičnih primjera, učesnici su imali priliku da bolje razumiju direktive Evropske unije, naročito po pitanju pomorske sigurnosti, bezbjednosti i zaštite mora od zagađenja.\nZnanja i materijal prikupljen na ovom trening kursu biće iskorišćeni za jačanje postojećih zakonskih kapaciteta Crne Gore u dijelu obaveza koje Crna Gora ima kao država-luka (port State), država-obala (coastal State) i država-zastava (flag State), u cilju postepenog uključivanja Crne Gore u redovne aktivnosti zemalja članica Evropske unije.


Ilda Šaulić o trenutku koji porodica nikada neće zaboraviti: Mamina prva rečenica je bila: "Oni su meni njega ukrali" - Hello! magazin\nIlda Šaulić o trenutku koji porodica nikada neće zaboraviti: Mamina prva rečenica je bila: “Oni su meni njega ukrali”\nIlda Šaulić, naslednica muzičke legende Šabana Šaulića, koji je na tragičan način izgubio život, tokom gostovanja u jednoj emisiji, pristeila sa tog trenutka kada su dobili vesti koje su njihov dom zavile u crno.\nIlda je nedavno objavila numeru pod nazivom “Suza”, a koju je posvetila svom ocu, ali i poklonila je svima onima koji su ostali bez nekog svog, koji se osećaju slično kao ona. Tokom razgovora sa Ognjenom Amidžićem, pevačica je rekla da često obilazi očev grob, ali da ne čita novinske napise o svojoj porodici. Ilda je po prvi put ispričala kako je njena majka, Gordana Šaulić, tog dana primila vest i kako se danas oseća.\n– Ona ima nas troje, ima unuke, ali kada živiš sa čovekom više od 40 godina i kada dišete kao jedno, teško je. Ona je vodila njegovu karijeru 24 sata i njena prva rečenica tada je bila: “Oni su meni njega ukrali”, a onda je rekla: “Ja i dalje verujem da je na putu i da će se vratiti”, ali eto… Mi smo povezani i mi smo njena najveća snaga. Život mora da ide dalje – rekla je Ilda koja je svoju pesmu posvećenu tati izvela uživo u studiju televizije Pink.\nPoljubac voljenog muškarca: Bajkovita proslava rođendana Ilde Šaulić (foto)\nVreme je za promenu: Ilda Šaulić sa suprugom i ćerkom otišla u Ameriku (foto)


Centar za građansko delovanje postao je prva organizacija u Obrenovcu koja je akreditovana za primenu i unapređenje kvaliteta standarda omladinskog rada.\nEkološko-goranski centar u Sremskim Karlovcima je 6. i 7. oktobra ugostio učesnike evaluativnog sastanka koji je vrednovao primenu i testirao mehanizame za osiguranje kvaliteta omladinskog rada, koji se po prvi put sprovodi u Srbiji.\nSastanak je organizovala Nacionalna asocijacija praktičara omladinskog rada - NAPOR u okviru projekta „Da li mehanizmi drže vodu i kada majstori odu”, koji finansira Ministarstvo omladine i sporta Republike Srbije.\nEvaluativni sastanak okupio je 34 učesnika, predstavnika prve generacije akreditora programa omladinskog rada i akreditovanih organizacija. Učesnici ovog nacionalnog sastanka dali su preporuke za unapređenje mehanizama, čijom se primenom podiže celokupan kvalitet programa i usluga za mlade.\n- CeGraD je organizacija koja ozbiljno shvata i pristupa radu sa mladima u Obrenovcu i želi da ga unapređuje. Za sada je jedina članica asocijacije NAPOR iz redova Obrenovačkih organizacija za mlade. Za akreditaciju smo se prijavili jer se kroz taj proces utvrđuje trenutni stepen našeg razvoja u pogledu primene standarda omladinskog rada i dobija preporuka za unapređenje kvaliteta rada sa mladima u budućnosti. Preporučujemo svim obrenovačkim organizacijama koje žele da rade sa mladima učlanjenje u asocijaciju NAPOR, jer je to siguran put vrednovanja i unapređivanja kvaliteta svog rada, a samim tim i poboljšanja položaja mladih u našem gradu i šire - izjavio je Đorđe Škorić, izvršni direktor CeGraD-a.


Jun 19, 2019 21:06\nKosovski predsednik Hašim Tači razrešio je dužnosti svog političkog savetnika Branislava Nikolića, nakon pisanja u medijima da je Nikolić deo Bezbednosne-informativne agencije (BIA).\n“Polazeći od principa poštovanja zakona i kako bi se dalo prostora bezbednosnim organima da sprovedu nezavisnu istragu u ovom slučaju, predsednik Kosova je u okviru svojih ustavnih i zakonskih ovlašćenja razrešio dužnosti Branislava Nikolića”, navodi se u saopštenju.\nKancelarija predsednika potvrđuje da nije imala nikakve ranije i zvanične informacije od bezbednosnih institucija Kosova o mogućoj uključenosti Branislava Nikolića u sumnjive aktivnosti, o kojima se izveštava u medijima.\nI pored toga, dodaje se da Kancelarija predsednika ozbiljno shvata izveštavanja o Nikolićevom mogućem uključenju u sumnjive aktivnosti, bilo da su one kriminalne prirode ili ugrožavaju nacionalnu bezbednost.\nOEBS: Nismo bili uključeni u rad CIK, nije bilo odobrenja 16\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 3701\nVučić sa ambasadorom Harčenkom, nisam znao da postoji otrov koji selektivno deluje\n12:15 October 15, 2019


Master rad Admira Kurpejovića pod nazivom „Bezbjednosni aspekt učestvovanja u stranim oružanim formacijama“, izložen je u Centralnoj univerzitetskoj biblioteci i Biblioteci pravnih i političkih nauka Pravnog fakulteta UCG.\nMaster rad Anje Milačić pod nazivom „Naknada nematerijalne štete zbog povrede časti i ugleda fizičkih lica putem medija“, izložen je u Centralnoj univerzitetskoj biblioteci i Biblioteci pravnih i političkih nauka Pravnog fakulteta UCG.\nMaster rad Milene Aćimić pod nazivom „Međunarodno-pravni standardi o nasilju u porodici i njihova primjena u Crnoj Gori“, izložen je u Centralnoj univerzitetskoj biblioteci i Biblioteci pravnih i političkih nauka Pravnog fakulteta UCG.\nPrimjedbe na master rad se mogu dostaviti Komisiji za ocjenu master rada u roku od 7 dana od dana isticanja obavještenja na sajtu Pravnog fakulteta i sajtu Univerziteta Crne Gore\nMaster rad Simone Jovanović pod nazivom „Komparativna analiza istrage u krivičnoprocesnom zakonodavstvu Crne Gore i Francuske“, izložen je u Centralnoj univerzitetskoj biblioteci i Biblioteci pravnih i političkih nauka Pravnog fakulteta UCG.\nMaster rad Darka Bulatovića pod naslovom „Svojina kao društvena funkcija“, izložen je u Centralnoj univerzitetskoj biblioteci i Biblioteci pravnih i političkih nauka Pravnog fakulteta UCG.


Obavezujuće mere za suzbijanje epidemije - Dunav Osiguranje\nBy Vladimir Ratković\t23.07.2020 Važne informacije, Vesti\nKompanija „Dunav osiguranje“ aktivno prati razvoj epidemiološke situacije i mere i preporuke nadležnih državnih institucija, te je u skladu s merama Kriznog štaba Republike Srbije donela obavezujuće mere, koje treba da suzbiju dalje širenje koronavirusa i doprinesu zaštiti zdravlja kako zaposlenih tako i naših klijenata.\nU svim poslovnim prostorijama Kompanije obavezno je nošenje zaštitnih maski, te sprovođenje drugih propisanih mera zaštite.\nNa ulazu u naše poslovne objekte postavljena su vidna obaveštenja o tome da je ulazak moguć isklјučivo sa zaštitnom maskom.\nBroj klijenata koji u istom trenutku borave u službenim prostorijama Kompanije ograničen je na maksimalno dozvolјen u skladu s veličinom prostora i preporučenom bezbednom razdalјinom između osoba.\nU cilјu zaštite zdravlјa klijenata, zaposlenih i njihovih porodica, apelujemo da se i van naše kompanije pridržavate donetih mera i preporuka, da obavezno nosite zaštitne maske, da vodite računa o preporučenoj distanci i da sve kontakte svedete na najneophodniju meru.\nRadno vreme Kompanije ostaje neizmenjeno, od 8 do 16 časova, a naš Kontakt centar na raspolaganju je klijentima radnim danima od 7:30 do 19 časova, subotom od 9 do 14 časova putem telefonskog broja 0800 386 286 i i-mejl adrese kontaktcentar@dunav.com.


Vojvođanska partija traži reviziju ugovora o prodaji NIS-a | Autonomija\nVojvođanska partija traži reviziju ugovora o prodaji NIS-a\nOsnovati Naftagas Vojvodine\nVojvođanska partija apelovala je danas na predsednika Vlade Srbije Aleksandra Vučića da od predsednika Rusije Vladimira Putina zatraži reviziju ugovora o prodaji Naftne industrije Srbije (NIS) ruskom Gaspromnjeftu.\nTa stranka je u saopštenju za javnost ocenila da treba da se onemogući da NIS i dalje nastavi sa trajnim iscrpljivanjem rezervi nafte i gasa u Vojvodini i dodala da ti resursi treba da budu izuzeti iz ugovora i formirati preduzeće “Naftagas Vojvodine”, po uzoru na nekadašnje uspešno vojvođansko preduzeće “Naftagas”.\nVojvođanska partija je ocenila da bi to preduzeće trebalo da osnuje i njime upravlja Skupština Vojvodine.\n“U bescenje se prodaju vojvođanski resursi i imovina, kao i pravo eksploatacije sirovina na teritoriji Vojvodine uz rudnu rentu od svega tri odsto, dok u Rusiji Gaspromnjeft plaća rudnu rentu 22 odsto. Izračunato je da se samo na razlici po osnovu rudne rente u poslednjih šest godina izgubilo preko 200 miliona evra čistog prihoda za vojvođanske lokalne samouprave”, piše u saopštenju.\nDodaje se da građani Vojvodine, kao najveći korisnici gasa u državi, plaćaju najskuplji gas i prerađevine od nafte, a domaći radnici dobijaju otkaze i gube posao kao tehnološki višak u sopstvenoj kompaniji.


Zaštita oluka od zamrzavanja - grejni kablovi i oprema | enerset\nZaštita oluka od leda\nOtapanje leda u olucima ili zaštita oluka od zamrzavanja, predstavlja imperativ ukoliko se prostor ispod krova koristi i greje u toku zimskih dana.\nZaštita oluka od pojave leda omogućava nesmetano oticanje vode koja se stvara usled topljenja snega sa krova.\nBez obzira na to koliko dobro ste izolovali krov vašeg objekta, toplota koja se oslobađa usled grejanja pre ili kasnije će uticati na topljenje snega sa krova. Kao posledica, stvara se velika količina vode koja ledi u kontaktu sa olukom. Zaleđeni oluci ili smanjena prohodnost oluka dovode do toga da voda ulazi u objekat.\nUgradnjom grejnih kablova na jednostavan i efikasan način možete zaštititi vaše oluke od zamrzavanja i pojave leda.\nFormiranje leda u olucima\nZaštita oluka od leda obezbeđujući njihovu funkcionalnost. Ulaganje je mnogo manje nego što je potrebno za sanaciju štete nastale zbog zaleđenih oluka. Da ne pominjemo sutuacije u kojima ljudi mogu biti povređeni, gde je nematerijalna šteta nemerljiva.\nGrejni kablovi – efikasan način za otapanje snega i leda u olucima\nZaštita oluka se može izvesti upotrebom grejnih kablova konstantne snage, ili samoregulišućih grejnih kablova. U zavisnosti od oblika krova, položaja objekta, broja vertikala i horizontala i njihove izloženosti suncu potrebno je izabrati odgovarajuće kablove kako bi se početna ulaganja svela na minimum. Dodatno to obezbeđuje efikasnost sistema i minimalnu potrošnja električne energije u toku upotrebe.\nPored izbora grejnih kablova, važan je i pravilan odabir termoregulacione opreme. Preporuka je da se u te svrhe koriste uređaji koji imaju mogućnost merenja temperature i vlage. Na taj način, obezbeđuje se uključivanje sistema samo onda kada zaista postoji mogućnost pojave leda. Osim što se štedi energija, to obezbeđuje bezbedan i pravilan rad sistema.\nProjektovanje sistema za zaštitu oluka od zamrzavanja i pravilan izbor kablova i opreme smanjiće početna ulaganja i potrošnju energije u toku upotrebe.\nOtapanje leda u olucima uz minimalan utrošak električne energije\nPrednost samoregulišućih kablova za zaštitu oluka od zamrzavanja\nKonstrukcija i princip rada samoregulišućih grejnih kablova čine ih idealnim za zaštitu oluka od snega i leda. Ovi kablovi imaju svojstvo da prilagođavaju provodljivost, samim tim i snagu, u zavisnosti od spoljašnje temperature i čine to u svakoj svojoj tački. To znači da će deo kabla koji se nalazi u horizontali izloženoj sunčevim zracima imati daleko manju snagu od onog dela kabla koji se nalazi u vertikalnom oluku na severnoj strani objekta. Toplota se oslobađa tamo gde je najpotrebnija, što značajno utiče na smanjenje potrošnje električne energije.\nJoš jedna prednost ovih kablova jeste da se mogu kratiti na željene dužine i račvati u skladu sa brojem vertikalnih odvoda, pa tako isti kabl ima finkciju i grejnog i napojnog kabla. Za spajanje i račvanje kablova mogu se koristiti i konektori sa stepenom zaštite IP68, što olakšava montažu grejnih kablova i sistema za zaštitu oluka od pojave leda.\nKontrola rada sistema za zaštitu oluka od zamrzavanja\nTermoregulaciona oprema igra veoma važnu ulogu kada je reč o efikasnosti i pouzdanosti sistema za zaštitu oluka od snega leda.\nZbog toga smo posebnu pažnju posvetili odabiru dobavljača ove opreme.\nSenzori i kontroleri danske kompanije OJ Electronics, koja je svetski lider u ovoj oblasti, omogućavaju siguran i funkcijonalan rad sistema.\nPostavljanjem senzora za merenje vlage i temperature i njihovim povezivanjem na kontroler dobijamo potpuno automatizovan sistem koji se aktivira samo kada su ispunjena oba uslova za uključenje, i radi samo dok postoji mogućnost za formiranje leda.\nU nekim sličajevima (za manje dužine oluka u privatnim objektima) može se predvideti ‘ručno’ uključivanje. U tom slučaju preporučuje se upotreba samoregulišućeg kabla i termostata koji bi imao zaštitnu funkciju, tj., ne bi dozvoljavao da se sistem zaštitu oluka od zamrzavanja uključuje pri višim temperaturama.


Iran jača tehnologiju za uranijum – mojKontakt portal – Radio Televizija Kontakt\nIran jača tehnologiju za uranijum\nPortparol Behrouz Kamalvandi rekao je, prema državnoj agenciji IRNA, da su završena početna testiranja nove generacije usavršenih centrifuga, naglasivši da je Iran i dalje odlučan da nastavi da prerađuje uranijum za, kako tvrdi, proizvodnju goriva za nuklearne elektrane.\n“Nova generacija centrifuga je visokog kvaliteta u poređenju s mašinama prve generacije, a prvi testovi su već urađeni”, rekao je Kamalvandi.\nKako prenosi Rojters, on je dodao da je izgradnja nove generacije centrifuga za obogaćivanje uranijuma urađena u skladu sa pristupom Iranske nuklearne agencije unapređenju kvaliteta mašina i povećanju stope proizvodnje, uz maksimalno korišćenje infrastrukture.\nKamalvandi je dodao da je o razvoju događaja obaveštena Međunarodna agencija za atomsku energiju (IAEA).\nInspektori Ujedinjenih nacija doputovali su u Teheran, gdje prvi put za više od dve godine treba da posjete postrojenje povezano s planiranim postavljanjem reaktora teške vode u Araku, koji bi mogao da se koristi za gorivo za atomsku bombu.\nObustava izgradnje reaktora u Araku je deo prelaznog dogovora koji je postignut u pregovorima između Irana i šest svjetskih sila, u Ženevi prije dvije nedjelje.\nDogovor predviđa i obustavljanje obogaćivanja uranijuma na šest mjeseci, kao i djelimično ukidanje privrednih sankcija zapadnih sila protiv Irana.\nBeograd: Izvađena bomba teška 1.090 kg


Dodik: SNSD nezaobilazan faktor u formiranju vlasti na nivou BiH\n"SNSD sa svojim koalicionim partnerima i kapacitetom koji imamo - u Predstavničkom domu devet poslanika, a u Domu naroda od pet delegata četiri su iz SNSD-a, nezaobilazan smo faktor u tome", izjavio je Dodik novinarima u Sarajevu nakon sastanka sa liderima HDZ-a BiH Draganom Čovićem i SDA Bakirom Izetbegovićem.\nDodik, koji je i predsjedavajući Predsjedništva BiH, rekao je da ne postoji neki poseban problem da predsjedavajući Savjeta ministara bude iz reda srpskog naroda i to Zoran Tegeltija, dodajući da je to moglo biti učinjeno i prije Nove godine, jer je bio formiran Kolegijum Predstavničkog doma.\n"Smatramo da je to trebalo ranije učiniti, a da se onda bavimo nekim drugim pitanjima", naveo je Dodik, te dodao da je stav SNSD-a da treba završiti formiranje Savjeta ministara.\nPrema njegovim riječima, "stari nosioci vlasti" u zajedničkim institucijama BiH zaposlili su nakon izbora više od 400 ljudi, što je nedopustivo.\nDodik je rekao da će se nakon formiranja vlasti vidjeti kako će biti riješeno to nekorektno i nezakonito zapošljavanje u kome se "uhljebljavaju svi bivši funkcioneri".\n"Mislim da to nije dobro. Političke opcije koje dobiju vlast treba da postavljaju svoje ljude. Ovako nikada nećemo dobiti kompaktnu strukturu koja će se baviti poslovima, već će se baviti političkim izluđivanjima o mnogim stvarima", rekao je Dodik.\n"Napravljen je veliki korak s tim što su tri lidera sjela i razgovarala o konstituisanju vlasti, te da će biti još sastanaka na nivou lidera, jer je tako manje ljudi. Vjerujem da će uskoro biti formirano Vijeće ministara. Mi sada razgovaramo kako bi formiranjem mandatara bilo dogovoreno i formiranje čitave vlasti", rekao je Čović.\nBakir Izetbegović, lider SDA, nakon sastanka rekao je da sastanak zasada nema rezultat, ali da dobra atmosfera pokazuje da bi moglo doći do dogovora oko Savjeta ministara.\n"Govorili smo o prioritetima, odnosima i izgradnji zemlje, poziciji Hrvata, Bošnjaka i Srba u FBiH. Sastanak sa drugim strankama biće u drugoj polovini sedmice, a BH blok se sam isključio", rekao je Izetbegović.\nPodsjećamo, na nivou BiH još uvijek nije formiran Savjet ministara BiH, a na čijem čelu bi trebao da bude pripadnik srpskog naroda.\nDodik i Čović insistiraju da što prije bude imenovan kandidat za predsjedavajućeg Savjeta ministara, dok bošnjački i hrvatski član Predsjedništva BiH Šefik DŽaferović (SDA) i Željko Komšić (DF) to uslovljavaju putem BiH ka NATO-u.\nSastanak je održan u zgradi Predsjedništva BiH.\nsastanak u Sarajevu formiranje vlasti bez dogovora


09:46: PM četvrtak 21 januara, 2021\nPosted on 6. avgusta 2020. at 11. avgusta 2020. by Ist Media\nBOR, (IST Media, foto:istmedia) – Dan rudara, 6. avgust, obeležen je i ove godne u Boru gde su, u znatno skrominijim uslovima zbog epidemije korona virusa, najzaslužnijima u kompaniji Serbia Zijin Copper (Ziđin) dodeljene nagrade „Inženjer Šistek“.\nPriznanja su dobili Marijana Filipovski, Nenad Đorđevi., Slobodan Mišić i Miloš Rangelov.\nGeolog Marijana Filipovski, zahvalila se u ime svih nagrađenih, uz napomenu da je nagrada „Inženjer Šistek“ najveća nagrada u rudarstvu i potvrda da je neko uvideo rad i to vrednovao.\nProteklih godinu i po dana bili smo svedoci brojnih promena koje su se desile u našem preduzeću. Od modernizacije rudarskih i metalurških postrojenja, intenzivnijih geoloških istraživanja, do velikih ulaganja u ekologiju i zaštiti životne sredine. Poboljšali su se uslovi za rad i zadovoljstvo je raditi u takvoj kompaniji, rekla je Filipovski i naznačila da nagrada pripada i njenim kolegama u geologiji.\nPored menadžmenta kompanije Ziđin, skromnoj svečanosti prisustvovali su i je još uvek aktuelni ministar rudarstva i energetike u Vladi Srbije Aleksandar Antić, čelnici Bora, Majdanpeka i Upravnog okruga.\nMinistar Antić, koga je po dolasku u Bor sačekalo poslovodstvo kompanije Ziđin ali i oblak sumor dioksida, poželeo je svim rudarima u Srbiji srećan praznik.\nČestitam praznik svima koji rade u najdinamičnijem delu srpske privrede, gde postižemo odlične rezultate u teškim vremenima kada se čitav svet suočava sa izazovima izazvanim epidemijom. I pored toga, rudarski sektor u Srbiji je uspeo da se održi čvrsto obema nogama na zemlji, da ne „klecne“ i da zabeleži odlične rezultate, rekao je Antić.\nOn je ocenio da je rudarstvo u ovom trenutku jedna od „okosnica srpske ekonomije“.\nU prvih šest meseci ove godine rudarstvo je zabeležilo rast proizvodnje od 3,8 procenata, od čega više od 20 procenata predstavlja eksploatacija metala. Ključni doprinos tome dalo je upravo strateško partnerstvo države sa kompanjom Ziđin, rekao je Antić.\nOn je ocenio da je Srbija najjača regionalna rudarska industrija, i na svetskoj mapi označena kao jedna od najatraktivnijih rudarskih destinacija sa ogromnim rudarskim potencijaolom.\nU ovom trenutku u Srbiji je 175 istražnih polja na kojima radi veliki broj domaćih i stranih kompanija sa dobrim rezultatima. Oni pokazuju da je 2019. u istraživanje investirano 140 miliona dolara, rekao je Antić, i pozvao mlade ljude da u narednom periodu upisuju rudarska zanimanja.\nDodao je da će Vlada Srbije snažno pomoći sve investicione cikluse i biti snažan garant svim ljudima u Srbiji da će rudarstvo biti moderno, uz poštovanje najviših standarda zaštite životne sredine i zaštite na radu.\nPored rezultata Ziđin, na istoku će odskočne daske biti budući rudnik bakra Čukaru Peki a u zapadnoj Srbiji Rio Tinto sa rudom jadarit, kazao je ministar.\nDotakao se i ekologije, rekavši da je upoznat sa nasleđenim ekološkim problemima sa kojima je suočen Ziđin, ali da je ta kompanija posvećena da se oni reše i da to treba da im bude prioritet.\nPraznik radnicima čestitao je i direktor Serbia Zijin Copper Ximing Jian.\nOn je rekao da je u prvoj polovini ove godine na rad uticala epidemja virusa, ali da su zaposleni bez obzira na to uspeli da ostvare sve planove proizvodnje.\nOve godine smo zaposlili preko 100 novih radnika, a od januara do juna ove godine neto dohodak se povećao za 35,05 procenata, rekao je Ximiang.\nZiđin je u donacije u Srbiji uložio više od milion američkih dolara, za ekologiju je do sada izdvojeno 35 miliona dolara, a u rekonstrukciju pogona i proširenje proizvodnje investirano je 380 miliona dolara.\nOn je izrazio očekivanje da će uz pomoć Vlade Srbije i svih zaposlenih, uspeti da Srbiju postavi na drugo mesto u Evropi po proizvodnji bakra i zlata.


Uvode se licence za komunalne delatnosti - Ekonomija - Dnevni list Danas\nPočetna » Ekonomija » Uvode se licence za komunalne delatnosti\nUvode se licence za komunalne delatnosti\nMinistarstvo građevinarstva, saobraćaja i infrastrukture saopštilo je danas da uvodi licence za obavljanje komunalnih delatnosti, a u tu svrhu formirana je komisija čiji će zadatak biti da proverava ko ispunjava uslove da se bavi komunalnim poslovima.\n0Piše: FoNet 16. avgusta 2018. 11.48\nTašmajdanski park Foto: Zelenilo- Beograd\nIspunjenost uslova obrazovalo je Komisiju za licenciranje obavljanja komunalnih poslova koja ima zadatak da proverava ispunjenost uslova za otpočinjanje obavljanja komunalnih delatnosti\nKomisiju za licenciranje obavljanja komunalnih poslova proveravaće izdavaće licence za upravljanje grobljima i sahranjivanje, pogrebnu delatnost, javno rasvetu, prevoz putnika za vodni saobraćaj, dimničarske usluge i delatnost zoohigijene, navodi se u saopštenju.\nPosao Komisije je da, u skladu sa Uredbom o načinu i uslovima za otpočinjanje obavljanja komunalnih delatnosti, utvrdi da li podnosilac zahteva ispunjava neophodne uslove i na osnovu toga donosi rešenje o licenciranju.\nUredba se odnosi isključivo na preduzetnike koji započinju poslovanje, dok su svi koji već posluju u komunlanoj delatnosti obavezni da svoje poslovanje usklade sa Uredbom.\nMinistarstvo će, kako se navodi, urediti i uslove za preostale komunalne delatnosti – upravljanje komunalnim otpadom, upravljanje pijacama, održavanje puteva, održavanje čistoće, održavanje javnih zelenih površina i upravljanje javnim parkiralištima.\nKomisiju koja proverava ispunjenost uslova za otpočinjanje obavljanja komunalnih delatnosti čine predstavnici inistarstava građevinarstva, saobraćaja i infrastrukture, privrede, rudarstva i energetike, Ministarstva zaštite životne sredine, Ministarstva poljoprivrede, šumarstva i vodoprivrede, finansija, državne uprave i lokalne samouprave i Ministarstvo unutrašnjih poslova, navodi se u saopštenju.\nkomunalne delatnosti, licenceBeograd\nRepublička vlast koči zapošljavanje u Šapcu, Paraćinu i Čajetini\nPKS odlučuje ko može da se bavi pogrebnom delatnošću?


Selak: Podrška Dodiku i Cvijanovićevoj - Glas Srpske\nSelak: Podrška Dodiku i Cvijanovićevoj\nSrna 04.09.2018 16:49\nBanjaluka - Predsjednik Gradskog odbora SP-a Banjaluka Goran Selak izjavio je danas da ova politička partija podržava kandidature lidera SNSD-a Milorada Dodika za člana Predsjedništva BiH iz Republike Srpske i potpredsjednika te stranke Željke Cvijanović za predsjednika Srpske.\n“Smatramo da su Dodik i Cvijanovićeva najbolji izbor naše koalicije. U ovom momentu Republiku Srpsku na nivou BiH može da predstavlja jedino Dodik”, rekao je novinarima Selak, nakon sastanka sa potpredsjednikom SNSD-a Željkom Cvijanović.\nCvijanovićeva je istakla da je odlična saradnja SNSD-a i SP-a, što će biti dovoljno za veliku pobjedu na predstojećim izborima.\n“Činimo koaliciju koja 20 godina uspješno funkcioniše u Republici Srpskoj. Naši razgovori se odnose i na određene aktivnosti koje ćemo sprovoditi do opštih izbora”, rekla je Cvijanovićeva.\nOna je izrazila zahvalnost što ima podršku SP-a.\n“Banjaluka je jezgro i srce naše velike pobjede na predstojećim opštim izborima. Imaćemo zajedničke nastupe sa kojih ćemo poslati dobre poruke. Zajedno smo u koalicinoj Vladi, što je dovoljno da znamo da možemo timski da nastupamo i pobijedimo”, dodala je Cvijanovićeva.\nSastanku je prisustvovao i funkcioner SNSD-a Zoran Tegeltija.


- Part 248\nSvi članci autora: Sportska redakcija\n[VIDEO] Sa problemima u novu sezonu\n17. 10. 2013 0\nPredstojećeg vikenda Streljački klub Niš 1881 počinje takmičenje u Kupu Srbije. Niški strelci se pred start nove sezone naleze u nikad težoj situaciji. +10\n[VIDEO] Na debiju sa šampionom Evrope\nVaterpolisti Naisa svoj debi u prvoj ligi Srbije imaće protiv jedne od najačih ekipa na svetu. U Niš dolazi Crvena zvezda, koja je prošle sezone osvojila Ligu šampiona. Susret između Naisa i Crvene z...\n[VIDEO] Nais spreman za start sezone\n16. 10. 2013 0\nVaterpolo klub Nais počinje takmičenje u novoj sezoni, a debi meč u Prvoj ligi Srbije niški vaterpolisti igraće sa ekipom Crvene zvezde. 00\n[VIDEO] Novi klub za nove uspehe\nU Nišu je pre nekoliko meseci onovan Kik boks klub Konstantin. Za kratko vreme članovi ovog kluba uspeli su da ostvare zapažene rezultate, a još bolji se očekuju u budućnosti. +2-1\n[VIDEO] Dr. ”Kontraverzni”\n15. 10. 2013 0\nGost 27. emisije Treće poluvreme, emitovane 14. oktobra, bio je Vladan Koska Miladinović, predsednik KMF Kalča. +10\n[VIDEO] ”7 musketara preko 45. godina stara…”\nEkipa odbojkaških veterana iz Niša osvojila je 3. mesto na prvom Otvorenom prvenstvu Srbije u Beogradu. +20\nŽelezničar nastavio seriju\n12. 10. 2013 0\nRukometaši Železničara ostvarili su petu uzastopnu pobedu u Superligi Srbije. Niški tim je u utakmici 5. kola slavio na neugodnom gostovanju u Lazarevcu protiv ekipe Kolubare sa 30:29 (14:14). Najzas...\nNaisa poražena u Beogradu\nRukometašice Naise poražene su u Beogradu od ekipe BMS Milenium sa 34:29 (17:15) u susretu 5. kola Superlige Srbije. Naisi je ovo treći poraz u sezoni, dok je Milenium zabeležio četvrtu pobedu. Naje...\nVojvodina bolja od Studenta\nKošarkašice Studenta poražene su na svom terenu od novosadske Vojvodine sa 63:61 u utakmici 2. kola Prve ženske lige Srbije. Početak susreta koji je odigran u sali Osnovne škole ”Dušan Radović...\nPoraz Konstantina u Kraljevu\nKošarkaši niškog Konstantina poraženi su od Sloge u Kraljevu sa 65:61, u utakmici 2. kola Prve lige Srbije. Domaći tim vodio je tokom celog meča i sasvim zasluženo stigao do prve pobede u sezoni. Naj...\n« Previous 1 … 243 244 245 246 247 248 249 Next »\n[VIDEO] OO SPS Medijana predao izbornu listu\nNakon završetka rekonstrukcije ulice Nikolaja Morgunjenka u Donjoj Vrežini, žitelji iz susednih ulica Bete Vukanović i Lazara Trifunovića koji, takođe, decenijama čekaju asfalt do svojih domova uputili su apel rukovodstvu grada da se i njihove ulice...


BAKIR OPET NA METI VUČIĆEVE DVORSKE LUDE: "Ako me sjećanje ne vara, rat je počeo tako što je..." (foto) - IBALKAN\nBAKIR OPET NA METI VUČIĆEVE DVORSKE LUDE: “Ako me sjećanje ne vara, rat je počeo tako što je…” (foto)\nKomentarišući Izetbegovićevu izjavu da Srbija i Hrvatska treba da plate milijarde KM, kao i da treba da se izvini BiH, Vulin je rekao da ne zna da li je Izetbegović to sam smislio ili mu je neko pomogao…\nSARAJEVO: Regija, vijesti, nedelja, 03.01.2021…14. 15… BAKIR OPET NA METI VUČIĆEVE DVORSKE LUDE: “Ako me sjećanje ne vara, rat je počeo tako što je…” (foto)\n– Prije nego što Bakir Izetbegović pomene ime Srbije ili predsjednika Vučića najbolje bi bilo da nam prvo kaže ko je pokušao da ubije Aleksandra Vučića u Srebrenici, kada planira da se izvini za taj pokušaj ubistva i da nam saopšti ko su počinioci – rekao je Vulin.\nČitaj još: ANKARA: Erdogan niti jedan zvaničnik, Venecuele nije pobjegao u Tursku...\nPrva rečenica:”Dejton je donio mir” treba da bude dovoljna i upozoravajuća šta ne smije da se dira – poručio je Vulin.\nDejtonski sporazum je zaustavio. Sada se pokušava sa njegovim ukidanjem da bismo došli do toga da Srbija bude slaba- rekao je Vulin.\nČitaj još: BANJA LUKA, KRVAVI OBRAČUN: Bojan preminuo, pretučen metalnim šipkama...


Jedan od četiri muškaraca pati od preuranjene ejakulacije\nPrema istraživanjima, ovaj problem pogađa najmanje jednog od četiri muškarca, pa se čini da bi ovo mogao biti još jedan "pun pogodak" za Vajlija.\nLek je odobrila Evropska agencija za lekove, a na tržištu bi mogao da se nađe već početkom 2014. godine. Za sada cena nije poznata, a jedno pakovanje će biti dovoljno za pet meseci korišćenja.\nReč je o anestetiku koji smanjuje nadražaj u penisu, a može se naneti i do dva sata pre seksa. Već postoje određeni lekovi koji se bave istom problematikom, međutim, njihova popularnost je smanjena usled visoih cena.\nNaravno, postoje i nuspojave koje uključuju potencijalni osećaj vrućine i glavobolje, a lek će se izdavati samo na recept.\nSUROVO Skrivena kamera s liftom punim pčela prestravila bi sve\nPogledajte kako papagaj igra uz Kvin\nKakadu po imenu Snoubol (Grudva) ima 13 godina i najviše voli da igra uz rok i pop muziku. Omiljene grupe su mu Kvin, Bekstrit bojs i Lejdi Gaga, a zahvaljujući svom plesnom umeću postao je super zvezda na internetu. I što je važnije od svega, upravo je on promenio mišljenje naučnika koji su tvrdili da su ljudi jedina živa bića koja imaju osećaj za ritam. Snoubol je živi dokaz da i kakdu ume da igra u ritmu muzike za ples.